ΗΟΜΕ News Media Δευτερα με… 9+1 πρεμιερες: Ολα οσα θα δουμε αυριο στην τηλεοραση\nΔευτέρα με… 9+1 πρεμιέρες: Όλα όσα θα δούμε αύριο στην τηλεόραση\n05.09.2021 | 19:00\nΠλούσιο το πρόγραμμα των καναλιών και τη νέα τηλεοπτική σεζόν. Ενημερωτικές και ψυχαγωγικές εκπομπές, αλλά και σειρές κάνουν πρεμιέρα αύριο, Δευτέρα 6 Σεπτεμβρίου και υπόσχονται να μας κρατήσουν συντροφιά τους επόμενους μήνες. Οι προετοιμασίες ήταν όλο αυτό το διάστημα πυρετώδεις, ώστε όλα τα ενημερωτικά προγράμματα να είναι έτοιμα στις αρχές του Φθινοπώρου.\nΠαρουσιαστές που έχουν αγαπηθεί από το τηλεοπτικό κοινό αλλά και νέα πρόσωπα θα βρεθούν στα ανανεωμένα τηλεοπτικά πλατό των καναλιών για να προσφέρουν στους τηλεθεατές τόσο ενημέρωση όσο και ψυχαγωγία. Παράλληλα τόσο νέα προγράμματα, όσο και αγαπημένα, από προηγούμενες χρονιές, reality παιχνίδια έρχονται με στόχο να κερδίσουν το ενδιαφέρον του τηλεοπτικού κοινού.\nΑς δούμε λοιπόν παρακάτω όλα τα προγράμματα που θα ξεκινήσουν αύριο, 6 Σεπτεμβρίου.\n“Καλημέρα Ελλάδα” με τον Γιώργο Παπαδάκη στον ΑΝΤ1\nΟ Γιώργος Παπαδάκης επιστρέφει για 31η συνεχόμενη χρονιά στον ΑΝΤ1 με την επιτυχημένη και μακροβιότερη ενημερωτική εκπομπή της ελληνικής τηλεόρασης “Καλημέρα Ελλάδα”. Από αύριο και καθημερινά από τις 6:00, ο Γιώργος Παπαδάκης με την εγκυρότητα, το χιούμορ και την αμεσότητα που τον χαρακτηρίζει, έρχεται μαζί με τη δημοσιογραφική του ομάδα φέρνοντας στο προσκήνιο όλα όσα πρέπει να γνωρίζουμε για να είμαστε ενημερωμένοι πολίτες.\n“Happy Day” με την Σταματίνα Τσιμτσιλή στον Alpha\nΤο Happy Day με την Σταματίνα Τσιμτσιλή επιστρέφει στον Alpha και τη νέα σεζόν σε νέα ώρα. Η αγαπημένη πρωινή τηλεοπτική εκπομπή που ξεκίνησε πριν από 9 τηλεοπτικές σεζόν, έρχεται να χαρίσει χαμόγελο και καλή διάθεση στους τηλεθεατές στο ξεκίνημα της ημέρας. Έτσι από τη Δευτέρα 6 Σεπτεμβρίου και καθημερινά στις 7:45 η Σταματίνα Τσιμτσιλή μαζί με τους συνεργάτες της, Δημήτρη Παπανώτα, Τίνα Μεσσαροπούλου, Κώστα Φραγκολιά, Γιώργο Σατσίδη, Όλγα Λαφαζάνη και Λευτέρη Μητσόπουλο, έρχονται να μας παρουσιάσουν όλες τις lifestyle ειδήσεις της εγχώριας και διεθνούς showbiz και να μας μεταδώσουν την θετική τους ενέργεια.\n“Mega Καλημέρα” με την Ελεονώρα Μελέτη στο Mega\nΗ Ελεονώρα Μελέτη τη φετινή σεζόν έρχεται στην πρωινή ζώνη του Mega με την εκπομπή “Mega Καλημέρα” προσφέροντας ενημέρωση και ψυχαγωγία στους τηλεθεατές. Η γνωστή δημοσιογράφος και παρουσιάστρια, από τη Δευτέρα 6 Σεπτεμβρίου, θα μας καλημερίζει καθημερινά στις 7:50 στο Mega. Ένα πλήρως ενημερωμένο μαγκαζίνο με αποκλειστικές συνεντεύξεις, αποκαλυπτικά ρεπορτάζ για όσα συμβαίνουν στην ελληνική και διεθνή showbiz σε συνδυασμό με την τρέχουσα επικαιρότητα. Μαζί με την Ελεονώρα Μελέτη και ο Κώστας Τσουρός, ο Θανάσης Πάτρας και η Φλορίντα Πετρουτσέλι.\nΤο Πρωινό με τη Φαίη Σκορδά και τον Γιώργο Λιάγκα στον ΑΝΤ1\nΗ Φαίη Σκορδά και ο Γιώργος Λιάγκας με την παρέα της εκπομπής “Το Πρωινό” κάνουν πρεμιέρα την Δευτέρα 6 Σεπτεμβρίου στον ANT1 σε νέα ώρα. Φέτος το Πρωινό θα ξεκινά στις 9:50 και θα κρατάει συντροφιά καθημερινά στους τηλεθεατές για 9η συνεχόμενη χρονιά. Μια εκπομπή με ενδιαφέροντα ρεπορτάζ, αποκλειστικά θέματα και συναντήσεις με λαμπερά πρόσωπα. Η Φαίη Σκορδά και ο Γιώργος Λιάγκας θα έχουν δίπλα τους τον Τάσο Τεργιάκη και τη Φωτεινή Πετρογιάννη. Επίσης, στην παρέα του “Πρωινού”, συνεχίζει ο Βαγγέλης Περρής σχολιάζοντας θέματα της επικαιρότητας. Η Λίτσα Πατέρα θα ενημερώνει το τηλεοπτικό κοινό για τις αστρολογικές της προβλέψεις δίνοντας και τις συμβουλές της για κάθε ζώδιο. Ο Πέτρος Συρίγος μοιράζεται γευστικές συνταγές. Στην πρωινή παρέα εισέρχεται και ο Γιώργος Ασημακόπουλος. Ο Γρηγόρης Μπάκας, υπεύθυνος ρεπορτάζ, θα παρουσιάζει αποκλειστικές συνεντεύξεις, ενώ το δικό του στίγμα δίνει και ο Θάνος Μακρογαμβράκης με ενδιαφέροντα θέματα και ειδήσεις. Επιπλέον την παρέα του Πρωινού συμπληρώνει και ο έμπειρος διακοσμητής Νίκος Κωνστάντης.\n“Ποιος είναι πρωινιάτικα;” με την Μπέττυ Μαγγίρα στο Open\nΗ Μπέττυ Μαγγίρα τη νέα σεζόν παίρνει θέση στο καθημερινό πρόγραμμα του Open. Η ηθοποιός και παρουσιάστρια κάνει πρεμιέρα την Δευτέρα 6 Σεπτεμβρίου με την εκπομπή “Ποιός είναι πρωινιάτικα;” στις 9:50 κρατώντας καθημερινά τα πρωινά συντροφιά στους τηλεθεατές. Μαζί της θα βρίσκονται ο Δημήτρης Μακαλιάς, ο Δημήτρης Σαράντος, η Μαρία Αντωνά, η Αθηνά Αφαλίδου και ο Κυριάκος Μελάς.\nΠάμε Δανάη με την Δανάη Μπάρκα στο Mega\nΗ Δανάη Μπάρκα έρχεται και τη νέα σεζόν με θετική ενέργεια και καλή διάθεση στο Mega. Η εκπομπή “Πάμε Δανάη” κάνει πρεμιέρα τη Δευτέρα 6 Σεπτεμβρίου στις 10:50 και θα κρατάει συντροφιά στους τηλεθεατές κάθε πρωί μέσα από τη συχνότητα του Μεγάλου Καναλιού. Δίπλα στη Δανάη Μπάρκα θα βρίσκονται ο Άρης Καβατζίκης, η Δέσποινα Καμπούρη και ο Γιώργος Κρικοριάν. Επίσης η Βίκυ Παγιατάκη θα είναι η αστρολόγος της εκπομπής.\nTlive με την Τατιάνα Στεφανίδου στον Alpha\nTο Tlive με την Τατιάνα Στεφανίδου επιστρέφει στον Alpha από τη Δευτέρα 6 Σεπτεμβρίου και καθημερινά σε νέα ώρα στις 14:50. Για δεύτερη σεζόν, από Δευτέρα έως Παρασκευή, η εκπομπή επικαιρότητας με τη σύγχρονη αισθητική και τη μοναδική ματιά της Τατιάνας Στεφανίδου, επιστρέφει στον Alpha. Γεγονότα που συγκλονίζουν και πράξεις που συγκινούν παρουσιάζονται και σχολιάζονται από την έμπειρη δημοσιογράφο και τους συνεργάτες της με την υποστήριξη του δημοσιογραφικού επιτελείου του Alpha.\n“Στούντιο 4” με τη Νάνσυ Ζαμπέτογλου και τον Θανάση Αναγνωστόπουλο στην ΕΡΤ1\nH Νάνσυ Ζαμπέτογλου και ο Θανάσης Αναγνωστόπουλος κάνουν πρεμιέρα με την νέα ψυχαγωγική εκπομπή “Στούντιο 4” την Δευτέρα 6 Σεπτεμβρίου στην ΕΡΤ1. Από Δευτέρα έως Παρασκευή στις 16:00, η Νάνσυ και ο Θανάσης θα μας ενημερώνουν για θέματα που μας απασχολούν και θα συζητούν για όλα όσα μας εμπνέουν να επιλέγουμε στη ζωή μας τη χαρά και την αισιοδοξία. Στο σπίτι τους καθημερινά θα φιλοξενούνται φίλοι και γνωστοί, ενώ dj θα δίνει τον ρυθμό με τη μουσική της.\n«Μίλησε μου» με την Τζωρτζέλα Κόσιαβα στο Open\nΗ δημοσιογράφος Τζωρτζέλα Κόσιαβα έρχεται κάθε απόγευμα στο καθημερινό πρόγραμμα του OPEN με την εκπομπή “Μίλησέ μου”. Η κοινωνική εκπομπή του Open κάνει πρεμιέρα στις Δευτέρα 6 Σεπτεμβρίου στις 16:45. Οι προσωπικές ιστορίες και οι προβληματισμοί των τηλεθεατών θα προβάλλονται και θα συζητούνται με ειδικούς καλεσμένους ενώ θα προτείνονται χρήσιμες συμβουλές για όσους βιώνουν ανάλογες καταστάσεις.\n“Σασμός” στον Alpha\nΗ νέα ερωτική δραματική σειρά με τίτλο “Σασμός” σε σκηνοθεσία Μιχάλη Μπέκου κάνει πρεμιέρα την Δευτέρα 6 Σεπτεμβρίου στις 20:00 μ.μ. στον Alpha. Οι ζωές των ηρώων συνδέονται με αίμα, πάθος, έρωτα, φιλία και αγάπη. Τα συναισθήματα των ηρώων περιπλέκονται ακόμα περισσότερο όταν δύο οικογένειες συγκρούονται. Μια νέα παραγωγή με σπουδαίους ηθοποιούς που θα κεντρίσει το ενδιαφέρον των τηλεθεατών.\nΕτικέτες ΓΙΩΡΓΟΣ ΠΑΠΑΔΑΚΗΣ,ΕΛΕΟΝΩΡΑ ΜΕΛΕΤΗ,ΚΑΛΗΜΕΡΑ ΕΛΛΑΔΑ,ΜΠΕΤΤΥ ΜΑΓΓΙΡΑ,ΠΡΕΜΙΕΡΑ,ΣΑΣΜΟΣ,ΣΤΑΜΑΤΙΝΑ ΤΣΙΜΤΣΙΛΗ,ΤΑΤΙΑΝΑ ΣΤΕΦΑΝΙΔΟΥ


Το μυστικό για να κάνεις το μακιγιάζ σου πιο ελαφρύ, δροσερό και απόλυτα καλοκαιρινό | BOVARY\nΠώς να καμουφλάρετε τις λευκές τρίχες/ Φωτογραφία: @annarvitiello\nΤο μυστικό για να κάνεις το μακιγιάζ σου πιο ελαφρύ, δροσερό και απόλυτα καλοκαιρινό\nΠοτέ δεν ήμουν fan του foundation και πάντα το αναμειγνύω με την ενυδατική μου, ώστε να αποκτήσει μια πιο ελαφριά υφή -ακόμα και για τα πιο εντυπωσιακά makeup looks.\nΕπιπλέον, ιδιαίτερα τους καλοκαιρινούς μήνες θέλω τα skincare προϊόντα μου να είναι λεπτόρευστα, ελαφριά και απαλά. Σε καμία περίπτωση δεν μπορώ να ανεχτώ λιπαρά λάδια, προτιμώ τα ξηρά, που απορροφούνται άμεσα και αφήνουν αυτήν την τέλεια γυαλάδα.\nΚαι μπορεί σε πολλές γυναίκες να ακουστεί παράξενο, όμως πρόσφατα δοκίμασα ένα μακιγιάζ προσώπου, απλώνοντας σαν βάση ένα ξηρό face oil.\nΚαθώς ένιωθα την επιδερμίδα μου τρομερά ξηρή, ήθελα να της χαρίσω ένα boost ενυδάτωσης, πριν το μακιγιάζ. Όμως, όταν το άπλωσα και είδα αυτή τη λαμπερή όψη, αποφάσισα να παρακάμψω οποιοδήποτε προϊόν βάσης και να συνεχίσω με τα υπόλοιπα προϊόντα.\nΣτη συνέχεια, άπλωσα concealer στους μαύρους κύκλους και συνέχισα με κρεμώδη προϊόντα, καθώς ήθελα να διατηρήσω την ενυδατωμένη υφή της επιδερμίδας. Ένα κρεμώδες ρουζ στα ζυγωματικά, το οποίο εφάρμοσα και στο άνω κινητό βλέφαρο, ελάχιστη μάσκαρα, κυρίως στις ρίζες των βλεφαρίδων, και το αγαπημένο μου lip balm -αυτή τη σεζόν το επιλέγω σε φυσικό, σκούρο χρώμα- ήταν τα προϊόντα που εφάρμοσα και το αποτέλεσμα του μακιγιάζ μου ήταν πραγματικά εντυπωσιακό.\nΈνα λαμπερό, φυσικό και άκρως δροσερό μακιγιάζ. Τρία χαρακτηριστικά που πάντα αναζητώ το καλοκαίρι, καθώς δε θέλω να είμαι βαριά βαμμένη και προτιμώ μακιγιάζ που κάνουν την επιδερμίδα να δείχνει πιο λαμπερή και υγιή.\nΣτην αγορά υπάρχουν πολλά διαθέσιμα ενυδατικά λάδια προσώπου και η αλήθεια είναι ότι έχω αρκετά στο boudoir μου, τα οποία εφαρμόζω σε διάφορα σημεία του σώματος -κυρίως στα πιο ξηρά μέρη, αγκώνες, γόνατα, ακόμα και φτέρνες.\nΣτη φωτογραφία που ακολουθεί έχω συγκεντρώσει τα αγαπημένα μου ξηρά λάδια και συνοψίζω τις δράσεις τους. Ο βασικός ρόλος τους είναι η ενυδάτωση του προσώπου, ωστόσο μπορείτε να τα δοκιμάσετε και εσείς σαν βάση για ένα shiny makeup look, ακολουθώντας τα παραπάνω tips.\nPhoto: Instagram @darphin\nBiotherm, Liquid Glow Skin: Μια επανάσταση στα έλαια προσώπου! Το Liquid Glow είναι το πρώτο ξηρό έλαιο, σούπερ συμπυκνωμένο, με πρωταγωνιστή το πιο ισχυρό φυσικό αντιοξειδωτικό, την Ασταξανθίνη (μάλιστα, η υψηλή της συγκέντρωση είναι που δίνει και αυτό το φυσικό κοραλί χρώμα στο έλαιο). Άμεσα, η επιδερμίδα γίνεται πιο απαλή και φωτεινή ενώ με συστηματική χρήση τα σημάδια της πρόωρης γήρανσης, η θαμπάδα και η κούραση, σβήνουν.\nLa Mer, The Renewal Oil: Αυτό το διφασικό πολλαπλών χρήσεων έλαιο πλημμυρίζει την επιδερμίδα με ενυδάτωση. Μαλακό και εξαιρετικά απαλό, η επιδερμίδα λάμπει με διαφάνεια και εκθαμβωτική λάμψη. Το φυσικό κολλαγόνο της επιδερμίδας και η συνολική σφριγηλότητα βελτιώνονται, συμβάλλοντας στη μείωση της εμφάνισης των λεπτών γραμμών και των ρυτίδων.\nDarphin, Essential Oil Elixir Rose Aromatic Care: Απαλό, αρωματικό έλαιο ευεξίας, πλούσιο σε βιταμίνες, που ενυδατώνει και απαλύνει το δέρμα, καθώς ανανεώνει τη λάμψη του και το προστατεύει από τις περιβαλλοντικές επιθέσεις.\nNuxe, Huile Prodigieuse Ξηρό Λάδι Για Πρόσωπο Σώμα & Μαλλιά: Πολυχρηστικό ξηρό λάδι για πρόσωπο, σώμα και μαλλιά με πολύτιμα φυτικά έλαια για όλους τους τύπους επιδερμίδας. Θρέφει, επανορθώνει και χαρίζει απαλότητα. Με μία μόνο κίνηση, περιποιείται, χαρίζει θρέψη και απαλότητα στην επιδερμίδα και τα μαλλιά. Έχει αποδεδειγμένη αντιοξειδωτική δράση, καθώς και δράση στη μείωση ραγάδων. Χρησιμοποιείται όλο το χρόνο, χειμώνα και καλοκαίρι.\nApivita, Wine Elixir Grape Seed Oil: Το έλαιο για το δέρμα Apivita Wine Elixir Grape Seed Oil αποτελεί καταπληκτικό προϊόν περιποίησης για το πρόσωπο και το σώμα σας. Αποκαθιστά την ελαστικότητα του δέρματος, αναζωογονεί και επιβραδύνει τη διαδικασία γήρανσης, ενυδατώνει και απαλύνει αποτελεσματικά.\nKorres, Άγριο Τριαντάφυλλο Λάδι-Ελιξίριο Ομορφιάς Προσώπου: Με αληθινά πέταλα και λάδι άγριου τριαντάφυλλου, το λάδι υψηλής συγκέντρωσης σε βιταμίνη C για βαθιά θρέψη και εντυπωσιακά λαμπερή και νεανική επιδερμίδα του Korres είναι ενισχυμένο σε ω-λιπαρά οξέα και αντιοξειδωτικά. Αναπληρώνει τα απαραίτητα επίπεδα ενυδάτωσης και επανορθώνει λεπτές γραμμές και δυσχρωμίες. Με βελούδινη υφή που απορροφάται άμεσα.


Συζήτηση Θραψανιώτη – γγ. υπ.Εργασίας για συμβάσεις ξενοδοχοϋπαλλήλων - Νέα Κρήτη\nΣυζήτηση Θραψανιώτη – γγ. υπ.Εργασίας για συμβάσεις ξενοδοχοϋπαλλήλων\nΣυνάντηση με κεντρικό θέμα τις συμβάσεις των ξενοδοχοϋπαλλήλων, τη μετενέργεια και τον κίνδυνο να μείνουν ακάλυπτοι ορισμένοι υπάλληλοι, πραγματοποίησε την Τετάρτη 24 Φεβρουαρίου ο βουλευτής Λασιθίου του ΣΥΡΙΖΑ κ. Μανόλης Θραψανιώτης με τον Γενικό Γραμματέα του υπουργείου Εργασίας κ. Νεφελούδη.\nΗ συνάντηση πραγματοποιήθηκε στο πλαίσιο της επίσκεψης του Σωματείου Ξενοδοχοϋπαλλήλων στον Οργανισμό Μεσολάβησης και Διαιτησίας (ΟΜΕΔ).\nΣτη συνάντηση συμμετείχαν επίσης η κ. Άννα Φανουράκη, Αντιπρόεδρος του Εργατικού Κέντρου και Πρόεδρος Συλλόγου Ξενοδοχοϋπαλλήλων Ιεράπετρας η κ. Μαρία Φαζού, μέλος του ΔΣ ΕΚΛ και Γραμματέας του Συλλόγου Ξενοδοχοϋπαλλήλων Λασιθίου, και ο κ. Μιχάλης Γαρεφαλάκης, Πρόεδρος του Συλλόγου Ξενοδοχοϋπαλλήλων Λασιθίου.\nΣτο υπουργείο Εργασίας τέθηκε το ζήτημα της υπογραφής των συλλογικών συμβάσεων. Ιδιαίτερα συζητήθηκε η ανάγκη επέκτασης της μετενέργειας για όσες συλλογικές συμβάσεις βρίσκονται στον ΟΜΕΔ έως ότου λήξει η απεργία των δικηγόρων. Αναδείχτηκε ο υπαρκτός κίνδυνος να μείνουν ακάλυπτοι από συμβάσεις οι ξενοδοχοϋπάλληλοι την εποχή που γίνονται οι προσλήψεις για τη νέα τουριστική περίοδο. Τονίστηκε επίσης η καταπάτηση των εργασιακών δικαιωμάτων στους χώρους εργασίας καθώς και η ενίσχυση σε ανθρώπινο δυναμικό του ΣΕΠΕ στο νομό Λασιθίου και η ένταση των ελέγχων. Επίσης τονίστηκε το θέμα της χρονικής επέκτασης του επιδόματος ανεργίας.\nΟ κ. Νεφελούδης υποσχέθηκε να είναι σε επαφή με το Εργατικό Κέντρο Λασιθίου ώστε να βρεθεί λύση για υπογραφή συλλογικής σύμβασης με τον σύνδεσμο ξενοδόχων.


12 πράγματα που πρέπει να σταματήσουν ΑΜΕΣΑ να κάνουν οι άνθρωποι στο διαδίκτυο! - neolaia.gr .\nΑυτά τα πράγματα που κάνουν οι άνθρωποι στο διαδίκτυο, μας εκνευρίζουν πολύ!\nΣτο διαδίκτυο βλέπεις ΠΟΛΛΑ πράγματα! Άνθρωποι σχολιάζουν τα πάντα και έχουν άποψη για όλα, ενώ στην πραγματικότητα δεν έχουν ιδέα για το αντικείμενο που σχολιάζουν.\nΕίναι πολλά αυτά που μας ενοχλούν στο διαδίκτυο και μας νευριάζουν. Αλλά, συνήθως, δεν λέμε τίποτα! Είναι σίγουρο πως θα μπούμε και πάλι να χαζέψουμε διάφορα βίντεο, άρθρα, αλλά και τα σχόλια των χρηστών.\nΠάλι μπορεί να νευριάσουμε με κάτι που θα δούμε, αλλά θα το κάνουμε ξανά και ξανά!\nΒλέπεις, το διαδίκτυο και τα μέσα κοινωνικής δικτύωσης έχουν γίνει ένα πολύ μεγάλο κομμάτι της καθημερινότητάς μας που δύσκολα θα τα αποχωριστούμε. Όσο και να γκρινιάζουμε, όσα και να λέμε γι αυτά. Πάντα θα μπαίνουμε!\nΔες το παρακάτω βίντεο για τα 12 πράγματα που πρέπει να σταματήσουν να κάνουν οι άνθρωποι στο διαδίκτυο και είμαι σίγουρος πως θα συμφωνήσεις!\nΔες επίσης: 18 φωτογραφίες που έγιναν viral και άλλαξαν το διαδίκτυο!


30/01/2018, 19:20 12\nΠαρατηρώντας απέξω τη Mercedes C-Class απολαμβάνεις ένα από τα πιο αρμονικά/όμορφα σχήματα στην κατηγορία των μεσαίων sedan. Αναμφίβολα πρόκειται για την ομορφότερη Mercedes C Class στην ιστορία του μοντέλου ακόμη κι αν πάμε πίσω στην εποχή της 190Ε. Πολλοί αναφέρουν εδώ την ομοιότητα με την S Class, ειδοποιός διαφορά το μέγεθος, η συγκεκριμένη σχεδιαστική γραμμή ισορροπεί τέλεια στα 4.686m μήκους της C Class.\nΠροσωπικά απορούμε με την πρόθεση της Mercedes ν’ ανανεώσει τη C Class μέσα στο 2018 και αναρωτιόμαστε τι καλύτερο μπορούν να ετοιμάσουν οι Γερμανοί.\n..στο εξωτερικό και συγκεκριμενα στη Γερμανια.... εξωτερικό=Γερμανία, η Ευρώπη=Γερμανία,diesel=Γερμανία,οποιος βγάλει καλό αμάξι=ανταγωνιστής της Γερμανίας,η ιάπωνες καλύτεροι απ'τη Γερμανία,η Αμερική καθαρότερη απ'τη Γερμανία,η tesla θα κλείσει τη Γερμανία,η Γερμανία έτσι,η Γερμανία γιουβέτσι.η Γερμανία εδώ,η Γερμανία εκεί,η Γερμανία παντού,Γερμανίααα,Γερμανίαααα,Γερμανίαααααααα....αααααα...ααααααα....παντού Γερμανία...Ανεπανόρθωτη η βλάβη σας..\nεσυ τι ζορι τραβας τωρα?\nΠρωτος ο αλλος εγραψε τη σαχλαμαρα οτι στο εξωτερικο αλλαζουν καθε 3 χρονια αμαξι....Αυτο που εγραψα εγω για τη Γερμανια σε πειραξε? Το οποιο ειναι τι ακριβως? Οτι οι περισσοτεροι εκει δεν αλλαζουν καθε 3 χρονια αμαξι? Καλα μεγαλε στην Γερμανια πανε και αγοραζουν καινουριο αμαξι 3 φορες την ημερα, ενα το πρωι ενα το μεσημερι και ενα το βραδυ, καθε μερα και για ολο το χρονο. Ευχαριστημενος τώρα, παρανοϊκέ μυγιάγγιχτε που σου θίξαμε την Γερμανια σου?\nΜας τα 'χετε κανει τσουρεκια με το κομπλεξ σας.Εδω δεν βγαζουμε ουτε αγγουρια αλλα να συζηταμε για το πόσο αχρηστη βιομηχανια εχει η Γερμανια ειμαστε πρωτοι των πρωτων.Εμεις οι εξυπνοτεροι των εξυπνοτερων!\nΠου τα ειδες αυτα\nρε φαντασιοπληκτε. Εσυ μας τα εχεις κανει Τσουρκεια με τις θεωριες συνομωσιας σου: οι Αμερικανοι σκαβουν τον λακκο της Γερμανιας χρηματοδοτωντας την TESLA, οι υπολοιποι Ευρωπαοι θελουν τον κακο της , οι Ελληνες σχολιαστες στο ΠΘ μπαινουν και την κακολογουν, LOL ρε! Πασχεις απο μανια καταδιωξης και βλεπεις παντου εχθρους και φαντασματα! Στο γιατρο γρηγορα γιατι η περιπτωση σου ειναι δυσκολη!\nΣτο εξωτερικο και συγκεκριμενα στη Γερμανια ακομα και να σου περισευουν 50 χιλιαρικα δεν τα δινει καποιος αλογιστα για να αγορασει αμαξι. Πρεπει να του περισευουν οχι μονο τα 50,000 αλλα 500,000. Επειδη πηγαινοερχομαι Γερμανια -μενει μονιμα ο αδελφος μου εκει- βλεπω και εχω αντιληψη του τι γινεται με τους κατοικους εκει. Η γειτονισα του αδελφου μου που ειναι Γερμανιδα με πολυ καλη και σταθερη δουλεια οδηγαει OPEL Zafira 12 ετιας με 200,000 χιλιομετρα και βαλε στο οδομετρο και δεν εχει σκοπο να το αλλαξει γιατι οπως μου ελεγε "δεν υπαρχει λογος αφου το αμαξι δουλευει μια χαρα". Τα 50,000 τα διαθετει και με το παραπανω λογω εισοδηματων. Δεν ξερω ποιους εννοείς εσυ οτι στα 3 χρονια αλλαζουν αμαξι, παντως η πλειοφηφια του κοσμου αν και μπορει, σιγουρα δεν το κανει.\nΠολύ ακριβό για αυτοκίνητο με κινητήρα Ρενώ και λίγα άλογα που δεν αντέχουν το αυξημένο βάρος του,έπρεπε η βασική έκδοση του να ξεκινάει με τουλάχιστον 160 άλογα στην ίδια τιμή.\nFan club George Τeskaκια\nΠου είναι ο μέγας δημοδιδάσκαλος της @@ρας να μας πει ότι τα ΤΕSLΑ δεν λαμπαδιάζουν;\nΥπαρχει λογος που καθε δυο βδομαδες διαφημιζετε τον ιδιο τενεκε;;;50k για 1600cc;;;Αν ημουν πωλητης θα ντρεπομουν να το πουλησω,οχι να το διαφημισω κιολας.\n50 χιλιάρικα για 0-100 πάνω απο 10 δευτερόλεπτα; Που χάθηκες βρε Μερσεντακια;\nΗ συγκεκριμένη mercedes είναι το βασικό μοντέλο της σειράς και στο εξωτερικό πωλείται αρκετά κάτω από 30(τριάντα) χιλιάρικα.Απο κει και πέρα τα έχουμε ξαναπεί:Το συγκεκριμένο μοντέλο φτάνει μέχρι τη C63 amg.Εχει 4 εκδοχές αμαξώματος(κουπέ/κάμπριο/στέισον) και Κινητήρες και ιπποδυνάμεις για όλα τα γούστα.Ευτυχισμένος;\nΚόπηκε το προηγούμενο\n50 χιλιάρικα στο εξωτερικό αγοράζεις την μεγαλύτερη Ε250,/211 hp με 9gtronic,έκδοση avantgarde & με αρκετα έξτρα πολυτελείας.Το ίδιο ακριβώς αμάξι στην Ελλάδα φλερτάρει με 80 χιλιάρικα.Απλά οσο και αν σου φαινεται περίεργο,στο εξωτερικό υπάρχουν και ετοιμοπαράδοτες mercedes,όπως υπάρχουν peugeot,nissan,toyota.Κάτι δύσκολο,ίσως και ασύλληπτο για την Ελλάδα.Ποιος τολμά κάτι τέτοιο;Φυσικά στο εξωτερικό υπάρχει και άλλη νοοτροπία στην αγορά αυτοκινήτου.Leasing και τέτοια.Δλδ.παίρνει κάποιος ένα αμάξι,στα 3 ή στα 5 χρόνια θα το αλλάξει.\nΑκόμα παράγουν diesel οχήματα??


Μας λένε ψέματα οι τηλεοπτικές μαγειρικές εκπομπές ή απλώς χάσαμε τη γεύση μας; | LiFO\nΓενικώς αγαπώ τους σεφ, μισώ τα καλάμια τους. Ξέρω ότι υπάρχουν ικανότατοι άνθρωποι εκεί έξω στον χώρο της γαστρονομίας, υψηλής και ταπεινής.\nΜία από τις έξτρα τιμωρίες του να αρπάξεις γρίπη είναι το ότι βρίσκεσαι έρμαιο της τηλεόρασης. Αυτός που σε φροντίζει την ξεχνά ανοιχτή, κάνοντας δουλειές, όσο εσύ ψήνεσαι. Εντελώς ανήμπορη, αφήνεσαι στο μηδενικό έλεος των εκνευριστικά χαρούμενων παρουσιαστών της πρωινής ζώνης ή των άλλων, των αδυσώπητων της βραδινής.\nΜόνη παρηγοριά μέσα στην παραζάλη –τη δική σου και την τηλεοπτική– οι εκπομπές ή οι ενότητες μαγειρικής. Κάπως λιγότερο εκνευρίζεσαι, περισσότερο ακούγοντας και λιγότερο βλέποντας, κάπως υπόσχεσαι μέσα στον πυρετικό λήθαργο, ότι μόλις συνέρθεις θα φτιάξεις ένα από αυτά τα πεντανόστιμα που ακούς. Φευ.\nΠερίπου έτσι την πάτησα κι εγώ. Χτισμένη στον καναπέ, ανάμεσα σε θερμόμετρα, χαρτομάντιλα κι αντιπυρετικά, με τα μάτια κλειστά, άκουγα τον σεφ πρωινής εκπομπής να δίνει οδηγίες για εύκολο σουφλέ. Στο σπίτι δεν μας λες άσχετους με τη μαγειρική, κάτι καταφέρνουμε.\nΌταν τέλειωσαν οι μαγειρικές επιδείξεις και άρχισαν οι δοκιμές, τα απανωτά μουγκανητά των παρουσιαστών και τα επιφωνήματα επιβράβευσης της μαγειρικής δεινότητας του σεφ, με έπεισαν ότι ίσως άξιζε τον κόπο να δοκιμάσω αυτό το ευκολάκι.\nΑλλά, ξέρω ότι, λόγω τηλεόρασης, εδώ και πολύ πολύ καιρό, πολλοί μαγειρεύουν με τα καλάμια και έχουν αφήσει προ καιρού τις κουτάλες στην άκρη. Έχουν παραφρονήσει από τα διάφορα τηλεοπτικά concepts και προσπαθούν να πείσουν το εναπομείναν τηλεοπτικό κοινό ότι η κουζίνα είναι ένας χώρος έπαρσης, κακών τρόπων και καραμπινάτης ανοησίας.\nΣυνήρθα, πάτησα στα πόδια μου, βρέθηκα και σε μέρα που βαριόμουν να μαγειρέψω, είδα ξανά το βιντεάκι με τη συνταγή, εντάξει δεν ήταν και πυρηνική σχάση και μπήκα στην κουζίνα. Ο τύπος είχε αντικαταστήσει τη βάση του σουφλέ με ψωμί του τοστ και είχε κοτσάρει από πάνω τα υλικά, αφού πρώτα τα είχε περάσει από τις δέουσες κρεμώδεις υφές.\nΤο αισθητικό αποτέλεσμα μου φάνηκε κάπως στραβοχυμένο, αλλά ακούγοντάς τους όλους τόσο ενθουσιασμένους, είπα, εντάξει ο τηλεοπτικός χρόνος είναι αμείλικτος, εσύ κάντο με την ησυχία σου και θα βγει της προκοπής.\nΑπολύτως ειλικρινά; Τρίχες. Χίλιες φορές να έφτιαχνα κροκ μεσιέ. Ούτε το καλαίσθητο ταψάκι με έσωσε, ούτε η καλλιτεχνίζουσα διάθεσή μου. Κι από γεύση, όχι κάτι περισσότερο από τοστ με έξτρα υλικά.\nO βλάσφημος Γκόρντον Ράμζι.\nΠροσπαθούσα να καταλάβω τι ήταν αυτό που τους ενθουσίασε τότε και μούγκριζαν με τέτοια ευχαρίστηση. Διάβολε, πρέπει να είσαι πολύ ξελιγωμένος ή απολύτως άσχετος για να πάθεις τέτοιο κλονισμό με τοστ στο πυρίμαχο..! Πέταξα τα πάντα στον νεροχύτη εκνευρισμένη, κυρίως με τον εαυτό μου, που ξεγελάστηκα ξανά μετά από καιρό.\nΒλέπετε, δεν πιστεύω στις «εύκολες» συνταγές της τηλεόρασης ή σ' αυτές που υπογράφουν διάφοροι σούπερ-σταρ της εγχώριας κουζίνας στα χαρτάκια της συσκευασίας του βούτυρου και πάει λέγοντας.\nΌταν πριν από χρόνια συζητούσα με τη ζαχαροπλάστισσα της γειτονιάς μου ότι το γλυκό του τάδε ζαχαροπλάστη δεν βγαίνει με τίποτα (κι ας είχα κάνει τα πάντα σωστά βήμα προς βήμα), ενώ μια συνταγή από το βιβλίο της γιαγιάς έβγαινε κάθε φορά κούκλα κι ολόσωστη, εκείνη μου αποκάλυψε την κομπίνα:\n«Μη δίνεις μεγάλη βάση στα τηλεοπτικά. Συνήθως, "ξεχνάνε" κάποιο υλικό ή τεχνική, τεχνηέντως. Ειδικά, κάποιοι μεγάλοι της ζαχαροπλαστικής, όταν πηγαίνεις σε σεμινάρια, σε αφήνουν με την απορία, μέχρι να κάνεις εγγραφή και στον επόμενο κύκλο μαθημάτων».\nΕμβρόντητη κι αθώα για τα κόλπα της συντεχνίας σταμάτησα να δίνω βάση στις τηλεοπτικές συνταγές, συνέχισα, ωστόσο, να παρακολουθώ εκπομπές και διαγωνισμούς μαγειρικής. Αν μου άρεσε κάτι, ένα κόλπο, μια τεχνική, το κρατούσα, ειδικά αν είχε αποτέλεσμα.\nΑν μια συνταγή φαινόταν πολύ της προκοπής αναζητούσα τη βάση πάνω στην οποία «πάτησε» ο σεφ για να δώσει το κάτι καινούριο της υπόθεσης. Και γενικώς αγαπώ τους σεφ, μισώ τα καλάμια τους. Ξέρω ότι υπάρχουν ικανότατοι άνθρωποι εκεί έξω στον χώρο της γαστρονομίας, υψηλής και ταπεινής. Σέβομαι τον κόπο και τις γνώσεις τους.\nΓια κάποιους από εμάς οι εκπομπές μαγειρικής είναι το τηλεοπτικό comfort zone μας, από τα ελάχιστα πράγματα που αξίζει να δούμε στην τηλεόραση.\nΜόλις, προχθές, εμπύρετη ακόμη, άκουγα έναν τηλεοπτικό μάγειρα να λέει σε μια διαγωνιζόμενη: «Εγώ με τις κότες δεν κάνω διάλογο. Κάνω μόνο ζωμό»..! Κοκάλωσα.\nΠόσο απαράδεκτη τηλεοπτική και επί της ουσίας εικόνα αυτός ο άνθρωπος. Πόσο δεν σέβεται τα πιάτα και τους ανθρώπους που τα ετοιμάζουν. Πόσο λάθος η εικόνα που περνάει για το τι εστί κουζίνα, μάγειρας, πρώτη ύλη και άνθρωπος που τη χειρίζεται. Όλα λάθος.\nΚαι προς Θεού, μην μπούμε στη διαδικασία δικαιολόγησης τέτοιων συμπεριφορών από το ξένο concept και τον βλάσφημο Γκόρντον Ράμζι. Εννοείται ότι δεν είναι οι κουζίνες παρθεναγωγεία, αλλά σεφ που κάνει τον βοηθό του σκουπίδι, ειλικρινά, να τον βράσω.\nΑν είναι να αγαπήσουμε την κουζίνα ως σκληρό reality, κομμάτια να γίνει, ας μην την αγαπήσουμε ποτέ. Και στην τελική –το 'χω ξαναπεί– για κάποιους από εμάς οι εκπομπές μαγειρικής είναι το τηλεοπτικό comfort zone μας, από τα ελάχιστα πράγματα που αξίζει να δούμε στην τηλεόραση. Δεν χρειάζεται να το μαγαρίζουμε με μικρότητες, αγένειες και μικροψέματα (ή μεγαλύτερα) για τις συνταγές. Δεν θέλει η κουζίνα απάτες, τσάμπα μαγκιές και φύκια.\nΩραία υλικά θέλει, ανθρώπους που κάνουν ωραίες δουλειές μ' αυτά και λιγότερη φιοριτούρα και καλάμι, αγάπη γι' αυτό που μας κρατά όρθιους, χορτασμένους και ικανοποιημένους, αγάπη που κάποιους μας σπρώχνει επίσης στην κουζίνα με τα λάθη, τις μετριότητες και τις επιτυχίες μας. Αμάν πια με τους νάρκισσους της κουζίνας και τους ψευτοδασκάλους του βραστού νερού.\n«Δυο λέξεις, κύριοι του Master Chef: Άντε, γεια!»\nHell’s Kitchen: Αυτοί είναι οι 20 παίκτες του νέου ριάλιτι μαγειρικής\nΟ ΑΝΤ1 μόλις ανακοίνωσε πως το Hell's Kitchen έρχεται και 20 φιλόδοξοι μάγειρες είναι έτοιμοι να αποδείξουν τις ικανότητες και τις αντοχές τους\nSeth131 24.4.2018 | 13:21\nΓια τον ζαχαροπλάστη όλοι το λέμε. Πάντως για να είμαστε δίκαιοι, η συντριπτική πλειοψηφία των συνταγών του Άκη Πετρετζίκη βγαίνει στο απόλυτο. Δεν θα σε κοροϊδέψει, καθώς έχει δοκιμάσει τις συνταγές που δίνει για να επιλέξει την καλύτερη κατά τον ίδιο.\nAlice 24.4.2018 | 17:52\nΣυμφωνώ. Οτι συνταγή του κι αν έφτιαξα, πέτυχε!\nSoul 25.4.2018 | 08:40\nΣυμφωνώ, Πετρετζίκης, εγγύηση!\nΑλλά βρε παιδιά, η μαγειρική θελει κ εξάσκηση αλλά και να σου "κόβει" και λίγο το μυαλό.\nΑκόμα και στα βίντεο του Άκη βλέπω σχόλια τύπου: "δε μου πέτυχε" "αποκλείεται" του λένε, "έκανες ό,τι είπαμε;" ε και απαντάει ο άλλος, ότι έβαλε όσο ήθελε από τα υλικά σε ποσότητες. Ε πώς να βγει γλυκό έτσι?\nΤην ασχετοσύνη μας την καταλαβαίνεις και από τα ask akis βίντεο.. εκεί να δεις τι ερωτήσεις γίνονται!\nΧτες χάζευα ενα παλιο επεισόδιο μάστερ σεφ στη φαση που εχουν μεινει 20. Ήταν μάστερ κλας και τους εξηγούσαν (όχι σε όλους) πώς να κανουν βινεγκρετ και πού και πώς χρησιμοποιείται, ώστε να μην παρουσιάζουν στα πιάτα τους κάτι άκυρους ζωμούς.\nΚ οι περισσότεροι από αυτούς εχουν πάει και σε σχολές. Αυτό σημαίνει ότι κ σε σχολή να πάς, πάλι άχρηστος βγαίνεις από κει.\nΤώρα όσο αφορά στην τηλεόραση, ίσως να μην εχουν κάποιοι το χρόνο ή και τη μεταδοτικότητα να δειξουν μια συνταγή. Άλλοι ίσως να το κάνουν κ επίτηδες.\nmspamas 30.4.2018 | 21:28\n> O Πετρετζίκης κατά 99% πέρνει έτοιμες ξένες συνταγές (και από YouTube συχνά) και απλά τις μεταφράζει.\nΑν ψάξετε στο αυθεντικό, και μπορείτε να ακολουθήσετε συνταγές στα αγγλικά, θα βρείτε άπειρα διαμάντια.\nSt Beijinger 25.4.2018 | 08:02\nτο σουφλέ με το ψωμί του τόστ είναι απο τις πιο απλές και εύκολες συνταγές. Το μυστικό (που μάλλον δεν είπαν στην εκπομπή) είναι πως είναι καλύτερο να είναι μπαγιάτικο το ψωμί για να ρουφήξει όλο το μείγμα γάλατος και αυγού. Γενικά πριν μπει στο φούρνο θα πρέπει να έχει σχεδόν λιώσει τελείως το ψωμί.\nΑνάμεσα στις φέτες τόστ βάζουμε τριμά τυριά και κομμάτια ζαμπόν ή μπέικον και γίνεται.. κόλαση!\nΑΡΕΤΗ ΓΕΩΡΓΙΛΗ | 15 ΩΡΕΣ ΠΡΙΝ


Μαθησιακές δυσκολίες. Πως αντιδρούν οι γονείς; - Περιοδικό για το παιδί - ebiskoto.gr Ολα για το παιδι\nΜαθαίνοντας ότι ένα παιδί αντιμετωπίζει μαθησιακές δυσκολίες μπορεί να είναι ένας από τους πιο σημαντικά στρεσσογόνους παράγοντες της ζωής για τους γονείς, αλλά δεν πρέπει να καταρρεύσουν με την είδηση της διάγνωσης. Οι γονείς μπορούν όχι μόνο να αντιμετωπίσουν αλλά και να λάβουν μέτρα για να δώσουν στα παιδιά τους την καλύτερη φροντίδα που χρειάζονται.\nΗ ύπαρξη παιδιού με δυσκολίες προκαλεί στους γονείς πολλά και διαφορετικά συναισθήματα, που είναι πολύ έντονα, συγκεχυμένα και αντικρουόμενα. Μερικοί γονείς δεν αντιδρούν, αλλά μεταβαίνουν από το ένα συναίσθημα στο άλλο, ανάλογα με τη σοβαρότητα της δυσκολίας, τις δεξιότητες αντιμετώπισης που κατέχουν και την ικανότητα να εργάζονται με τους συζύγους ή άλλα μέλη της οικογένειας για να δώσουν στα παιδιά τους την υποστήριξη που χρειάζονται.\nΆρνηση – Μερικοί γονείς αρνούνται ότι το παιδί τους αντιμετωπίζει δυσκολίες\nΗ άρνηση είναι η άρνηση να αναγνωρίσουμε ότι το παιδί αντιμετωπίζει κάποια δυσκολία. Οι γονείς στο στάδιο της άρνησης μπορεί να βρίσκουν δικαιολογίες για την ακαδημαϊκή αποτυχία ενός παιδιού, επειδή δεν θέλουν να δεχτούν ότι η δυσκολία είναι παρούσα. Μπορεί να κατηγορήσουν το σχολείο για τη σχολική αποτυχία, τους εκπαιδευτικούς ή τον/ την σύζυγο αντ’ αυτού. Μπορεί να κατηγορούν το παιδί ότι είναι τεμπέλης ή να αρνούνται να απευθυνθούν σε ειδικές εκπαιδευτικές υπηρεσίες. Γιατί συμβαίνει η άρνηση; Είναι βαθύτατα τρομακτικό για μερικούς γονείς να αναγνωρίσουν ότι υπάρχει μια δυσκολία. Η άρνηση είναι συνήθως ένα σημάδι βαθιά ριζωμένο με το φόβο ότι μια δυσκολία σημαίνει ότι ένα παιδί θα αποτύχει στη ζωή. Αυτό είναι συχνά ο χειρότερος φόβος ενός γονέα.\nΘυμός – Μερικοί γονείς θυμώνουν, όταν ένα παιδί αντιμετωπίζει δυσκολίες\nΟ θυμός είναι στενός ξάδελφος της άρνησης, διότι στηρίζεται στο φόβο. Οι γονείς που είναι θυμωμένοι σχετικά με την δυσκολία του παιδιού τους μπορεί να επισημαίνουν τα λάθη στους άλλους. Ο θυμός μπορεί να έρθει με τη μορφή της κριτικής, την πεποίθηση ότι το σχολικό σύστημα δεν μπορεί να εξυπηρετήσει το παιδί επαρκώς και δύσκολες συναντήσεις με τις υπηρεσίες ειδικής αγωγής. Γιατί συμβαίνει ο θυμός; Όπως και η άρνηση, ο θυμός στηρίζεται στο φόβο ότι ένα παιδί δεν θα πετύχει στη ζωή. Αυτό βασίζεται συχνά στο φόβο ότι κανείς δεν μπορεί να βοηθήσει.\nΘλίψη – Μερικοί γονείς αισθάνονται θλίψη για τις δυσκολίες του παιδιού\nΗ θλίψη είναι μια ισχυρή αίσθηση της απώλειας που πολλοί γονείς αισθάνονται, όταν μαθαίνουν ότι το παιδί τους αντιμετωπίζει δυσκολίες. Θλίψη μπορεί να συμβεί επειδή ο γονέας ανησυχεί για το μέλλον. Θλίψη μπορεί να συμβεί κατ’ επανάληψη σε όλη τη ζωή ενός special παιδιού, αν δεν καταφέρει να επιτύχει διάφορα ορόσημα και κοινωνικές δεξιότητες όπως επιτυγχάνουν συνήθως συνομήλικα παιδιά.\nΑρωγή – Μερικοί γονείς ανακουφίζονται όταν μαθαίνουν πως το παιδί αντιμετωπίζει δυσκολίες\nΗ ανακούφιση μπορεί να είναι το τελευταίο συναίσθημα που θα περίμενε ένας γονέας να αισθάνεται όταν μαθαίνει ότι το παιδί τους αντιμετωπίζει δυσκολίες. Αλλά η ανακούφιση συμβαίνει συχνά επειδή μια επίσημη διάγνωση των δυσκολιών του παιδιού δίνει στους γονείς μια εξήγηση για τους αγώνες που κάνουν μαζί με τα παιδιά τους. Μερικοί γονείς ανακουφίζονται, διότι η διάγνωση των δυσκολιών μπορεί να αποτελέσει το έναυσμα για να απευθυνθούν στις κατάλληλες υπηρεσίες ειδικής αγωγής για να λάβει το παιδί το απαραίτητο εξατομικευμένο πρόγραμμα.


book-stop.gr-Μοντεσσόρι στο σπίτι με το μικρό παιδί (1-3 ετών) / Simone Davies\nΜοντεσσορι στο σπιτι με το μικρο παιδι (1-3 ετων) / Simone Davies\nΜοντεσσόρι στο σπίτι με το μικρό παιδί (1-3 ετών) / Simone Davies\nΤο βιβλίο δίνει στους γονείς πρακτικές συμβουλές, χρήσιμες λίστες και ιδέες εύκολα εφαρμόσιμες στο σπίτι, ώστε αξιοποιώντας τα εργαλεία της μεθόδου Μοντεσσόρι να μπορούν στο σπίτι και στο πλαίσιο της καθημερινής ρουτίνας και ενασχόλησης με το παιδί τους να δημιουργήσουν ένα ευχάριστο μαθησιακό περιβάλλον. Ο στόχος του βιβλίου δεν είναι να μετατρέψουν οι γονείς το σπίτι τους σε σχολείο αλλά να καταλάβουν ότι η άσκηση των δεξιοτήτων ενός παιδιού δεν είναι θέμα χώρου. Κάθε ώρα και κάθε μέρος μπορεί να γίνει η αφορμή για να τα βοηθήσουμε να γίνουν ανεξάρτητα και υπεύθυνα!\nΣυγκεκριμένα, δείχνει στους γονείς πώς:\n•Να παραμένουν ήρεμοι όταν το παιδί δεν είναι, και να θέτουν όρια με αγάπη και σεβασμό.\n•Να μεγαλώνουν ένα ανεξάρτητο παιδί που αγαπάει να μαθαίνει μέσα από την εξερεύνηση και την ανακάλυψη.\n•Να δουν τον κόσμο μέσα από τα μάτια του παιδιού για να καταλάβουν πώς αντιλαμβάνεται εκείνο τον κόσμο.\n•Να οργανώσουν το σπίτι τους έτσι ώστε να απαλλαγούν από την ακαταστασία.\n•Να δημιουργήσουν μοντεσσοριανές δραστηριότητες στο σπίτι ιδανικές για το παιδί τους.\nΜα, μπαμπά, είναι χάλια! / Παναγιώτα Πλησή\nV-Cube 2 White Flat / V2W\nAS Company Σετ Ζωγραφικής Art Book Dinosaurs / 69002d\nΕτικέτες Αυτοκόλλητες Εκτύπωσης Sorex A4 210 x 297mm 100 Φύλλων\nΧαρτόνι Κάνσον Καφέ Art Unipap 50x70cm 250gr\nAποκριάτικες Κάλτσες Μαύρες Με Σχέδιο - 80577\nLEGO Classic Medium Creative Brick Box / 10696\nPolo Ανδρική Τσάντα Ώμου Rebel Soulder Bag Large 9-07-135-02\nΟμήρου Ιλιάδα, β΄γυμνασίου / Γεώργιος Βασιλείου-Μιχαήλ\nΤο φάντασμα της όπερας / Gaston Leroux\nΡολλό Αυτοκόλλητο Διαφανές Tenza 3 m x 0.45 cm / 08.49.006\nΑποκριάτικη Στολή Ανδρική Κλόουν Ζόμπυ / One Size 869\nΣτυλό Pilot Maica G-Tec-C 0,4mm Μαύρο / BL-GCM4-B\nAυτό δεν είναι ένα βιβλίο για το σέξ / Chusita


Θέλει να μείνει στην Ευρώπη ο Κοντρέρας | ΟΦΗ, OFI :: Gentikoule\n"Οι άλλοι" —08/12, 13:29\nΘέλει να μείνει στην Ευρώπη ο Κοντρέρας\nΟ Πάμπλο Κοντρέρας με δηλώσεις του στην εφημερίδα «El Mercurio» αναφέρθηκε στο αύριο της καριέρας του.\nΟ Χιλιανός στόπερ του ΠΑΟΚ τόνισε πως καλύτερο θα ήταν να μείνει στην Ευρώπη, άφησε, όμως, ανοιχτό παράθυρο αποχώρησης για λογαριασμό της Κόλο Κόλο, ενώ μίλησε, ακόμη, για την οικονομική κρίση στην Ελλάδα και τις προτάσεις που έχει από Βραζιλία και Μέση Ανατολή.\nΑρχικά, σχολίασε αναφερόμενος στην οικονομική κρίση που έχει χτυπήσει και την Ελλάδα: «Περνάμε μια πολύ, πολύ δύσκολη στιγμή… Προσπαθούν (σ.σ. εδώ στην Ελλάδα) να κάνουν κάτι και να σώσουν το ευρώ. Ελπίζω να το πετύχουν«.\nΓια την οικονομική κατάσταση στον ΠΑΟΚ αρκέστηκε να πει: «Είναι πολύ δύσκολη«. Ενώ για το ποδοσφαιρικό του μέλλον του δήλωσε: «Είμαι 33 και δεν έχω σταματήσει ούτε για μια στιγμή. Ίσως σε 2 ή 3 χρόνια να μην είμαι στον κατάλογο για την Εθνική ομάδα και τότε να είναι η ώρα να αποσυρθώ.\nΈχω την ευκαιρία να συνεχίσω στην Ελλάδα έως το 2012. Έχω προτάσεις από τη Μέση Ανατολή και την Βραζιλία … Η καλύτερη επιλογή είναι να παίξω μέχρι το τέλος της καριέρας μου στην Ευρώπη, αλλά αν φύγω ελπίζω να πάω στην Κόλο Κολο. Ευχαριστώ τον Θεό που ακόμη οι πόρτες της είναι ανοιχτές«.


Ιταλία: Μείωση των κρουσμάτων και των νεκρών – Χωρίς θανάτους οκτώ περιφέρειες της χώρας | Η ΚΑΘΗΜΕΡΙΝΗ\n6 Ιουνίου, 2020 06.06.2020 • 19:52\nΟ συνολικός αριθμός των περιστατικών του νέου κορωνοϊού στην Ιταλία ανέρχεται πλέον σε 234.801, με τους νεκρούς να φτάνουν τους 33.846, και τους ιαθέντες να είναι πλέον σε 165.078.\nΧθες το σύνολο κρουσμάτων ήταν 234.531 και είχαν χάσει την ζωή τους 33.774 άνθρωποι, ενώ 163.781 είχαν θεραπευθεί. Το τελευταίο εικοσιτετράωρο, δηλαδή, έχασαν την ζωή τους 72 άνθρωποι και καταγράφηκαν 270 νέα κρούσματα, ενώ 1.297 ασθενείς έγιναν αρνητικοί στον ιό.\nΣτο μεταξύ, 293 ασθενείς βρίσκονται σε μονάδες εντατικής θεραπείας και, συνολικά, 5.002 έχουν εισαχθεί σε νοσοκομείο και για 30.582 έχει αποφασιστεί ο κατ΄οίκον περιορισμός.\nΕπίσης, σε σχέση με χθες τα κρούσματα παρουσιάζουν πτώση, καθώς νόσησαν 248 λιγότεροι άνθρωποι, ενώ απεβίωσαν 13 λιγότεροι ασθενείς και οι θεραπευμένοι μειώθηκαν κατά 589.


Συχνές ερωτήσεις για Διαχειριστές χώρου | AnyGym.gr\nΣυχνές ερωτήσεις για Διαχειριστές χώρου\nΓιατί να βάλω τον χώρο μου στην AnyGym;\nΓια να μπορείς να έχεις περισσότερα κέρδη από αυτόν! Επίσης θα έχεις διαφήμιση του χώρου και μάλιστα δωρεάν! Όλες οι κρατήσεις μέσα από εμάς είναι προπληρωμένες και οι ακυρώσεις είναι σπάνιες. Ακόμη, μπορείς με το link του χώρου σου να βάλεις στην δική σου ιστοσελίδα αυτόματο σύστημα κράτησης, γλυτώνοντας τα έξοδα των τεχνικών και της συντήρησης. Μπορείς στο προσωπικό σου προφίλ να κάνεις τις σημειώσεις σου και να πετάξεις το τεφτέρι! Ακόμα το σκέφτεσαι;\nΤι διαστάσεις πρέπει να έχουν οι φωτογραφίες μου για να φαίνονται ωραίες;\nΠροτεινόμενη ανάλυση εικόνας είναι 1200 width x 600 height\nΠως θα βλέπω ότι έχω κρατήσεις;\nΣε κάθε κράτηση λαμβάνεις e-mail με τα στοιχεία της κράτησης (ημερομηνία, ώρα και από ποιόν έγινε η κράτηση). Επίσης και από το ημερολόγιο του χώρου σου το οποίο ενημερώνεται αυτόματα.\nΚάθε τέλος του μήνα το αργότερο, θα παίρνεις αναλυτικά τις κρατήσεις σου με e-mail, το τιμολόγιό σου και θα βλέπεις τα χρήματα στο λογαριασμό σου! Για τις κρατήσεις που γίνονται τις τελευταίες μέρες του μήνα (μετά τις 28), ίσως η πληρωμή για εκείνες γίνει μέχρι το τέλος του επόμενου.\nΠρέπει να ρυθμίζω συνεχώς τις κενές ώρες;\nΌχι. Θα ανεβάσεις τις κενές ώρες του χώρου σου βάση του προγράμματός και όσο αυτό δεν αλλάζει, δε χρειάζεται να κάνεις τίποτα. Όταν το πρόγραμμα του χώρου αλλάξει, τότε μόνο κι εσύ αλλάζεις και τις διαθέσιμες ώρες. Σε περίπτωση που κάποιος δεσμεύσει μια ώρα απευθείας σε εσένα ενώ την έχεις κενή στην πλατφόρμα, πρέπει να μπεις και να την δεσμεύσεις εσύ, χωρίς χρέωση φυσικά.\nΜπορώ να το χρησιμοποιώ και σαν σύστημα γενικής διαχείρισης του χώρου μου;\nΝαι, δεν είναι υπέροχο; Μπορείς να σημειώνεις επάνω στις ώρες του προγράμματος του χώρου σου, ακόμη και αν δεν τις χρησιμοποιείς για ενοικίαση μέσω της πλατφόρμας. Είναι ένα ακόμη εργαλείο δωρεάν από εμάς για εσάς.\nΕσείς τι κερδίζετε;\nΌλη η διαδικασία για εσάς είναι δωρεάν. Σε περίπτωση κράτησης μέσω της πλατφόρμας, η AnyGym κρατάει το 12%+ΦΠΑ του συνολικού ποσού που έχετε ορίσει.\nΑν έχω κάποια κράτηση τηλεφωνικά στις ίδιες ώρες που έχω διαθέσει στην AnyGym τι κάνω;\nΣε αυτή την περίπτωση, απλώς δεσμεύεις τη συγκεκριμένη ώρα από το πρόγραμμα που έχεις βάλει στην AnyGym κάνοντας εσύ την κράτηση. Δεν υπάρχει καμία δέσμευση ή χρέωση.\nΜπορώ να ανεβάσω τον χώρο μου ενώ είναι εκτός λειτουργίας (πχ λόγω COVID-19) η όταν δεν έχει βγει το πρόγραμμα λειτουργίας;\nΝαι, μπορείς να δημιουργήσεις το προφίλ του χώρου και να ανεβάσεις φωτογραφία του χωρίς απαραίτητα να διαθέσεις ώρες για ενοικίαση. Σε αυτή την περίπτωση το κέρδος σου είναι μόνο η προβολή και διαφήμιση του χώρου μέσω της AnyGym.\nΑν θέλω να σβήσω την καταχώρηση μου, ποια είναι η διαδικασία;\nΜπορείς να απενεργοποιήσεις την καταχώρηση σου όποτε το επιθυμείς αλλά δεν μπορεί να γίνει ολική διαγραφή για να μην χαθούν συναλλαγές που έχουν πραγματοποιηθεί ως εκείνη την ώρα.\nΜπορώ να βάλω έναν χώρο να νοικιάζεται χωρίς να είναι κάποιος εκεί για να υποδεχτεί τον ενοικιαστή;\nΒεβαίως, μπορείς να βάλεις κλειδαριά με κωδικό και ο κωδικός αυτός θα αποστέλλεται αυτόματα με κάθε επιβεβαιωμένη κράτηση στον ενοικιαστή. Το μόνο που έχεις να κάνετε είναι να αφήσεις σε κάποιο σημείο την απόδειξη της κράτησης.\nΔε βρήκες απάντηση στην ερώτηση σου;\nΤότε μη διστάσεις να μας την στείλεις μέσα από την φόρμα επικοινωνίας! Θα σου απαντήσουμε άμεσα και θα μας βοηθήσεις να γίνουμε καλύτεροι!


Ηρακλής – Λάρισα 73-69 – Pressing.gr\nΗρακλής – Λάρισα 73-69\nΜε τον Όλι Χάνλαν και τον Γουίλ Χάτσερ να ηγούνται της ανατροπής από το -14, ο Ηρακλής επιβλήθηκε εντός έδρας της Λάρισας (73-69) στο πρώτο παιχνίδι του 2021 στη Stoiximan Basket League.\nΟ Ηρακλής βρέθηκε στο -14 στην εκκίνηση της τρίτης περιόδου, ως αποτέλεσμα του επιθετικού κρεσέντο του Τζέρι Σμιθ, πολύ γρήγορα όμως βρήκε τον τρόπο να ανατρέψει τη διαφορά και, εν τέλει, να πάρει τη νίκη απέναντι στη Λάρισα (73-69) στο πρώτο παιχνίδι για το 2021 στη Stoiximan Basket League.\nΟι φιλοξενούμενοι ήταν κυρίαρχοι μέχρι το 23′ της αναμέτρησης, μόλις όμως κουράστηκε ο Τζέρι Σμιθ, έμειναν από επιθετικές λύσεις. Αντίθετα, οι γηπεδούχοι πάτησαν το γκάζι στο τρίτο δεκάλεπτο (πέτυχαν περισσότερους πόντους εν συγκρίσει με όλο το πρώτο μέρος) και χάρη στην δράση των Όλι Χάνλαν και Γουίλιαμ Χάτσερ, έκαναν την ανατροπή και έφτασαν στην τελική επικράτηση.\nΕξάλλου, πέραν της ήττας, ο Νίκος Παπανικολόπουλος καλείται να διαχειριστεί το πειθαρχικό παράπτωμα του Ντέιβον Μπέρι, ο οποίος πριν από την έναρξη της τέταρτης περιόδου αρνήθηκε να επιστρέψει στο παρκέ. Ο νεαρός τεχνικός τον έστειλε στα αποδυτήρια σε εκείνο το σημείο, για να βάλει -προσωρινά- τέλος στο θέμα.\nΟ Ηρακλής βρέθηκε στο +7 (7-0) μόλις στο 3ο λεπτό της αναμέτρησης, με τον Νίκο Παπανικολόπουλο να καλεί εσπευσμένα τάιμ άουτ και να αλλάζει άμεσα τον ρυθμό. Ο Τζέρι Σμιθ και ο Κεν Μπράουν έκαναν ανεπανόρθωτη ζημιά στην άμυνα του Ηρακλή (είχαν 30 πόντους με 10/14 σουτ και 5/6 βολές), πέτυχαν συνεχόμενα καλάθια και χάρη στη δική τους επιθετική δράση, η Λάρισα πήγε στα αποδυτήρια με το +10 (29-39) ως παρακαταθήκη για τη συνέχεια. Τα 0/8 τρίποντα και τα 8 λάθη ήταν η βασική αιτία της επιθετικής δυστοκίας των γηπεδούχων, που δεν μπόρεσαν να βρουν λύσεις στο μαρκάρισμα των δύο περιφερειακών της Λάρισας.\nΣτο τρίτο δεκάλεπτο, οι παίκτες του Αστέριου Καλύβα έκαναν ό,τι δεν μπορούσαν σε ολόκληρο το πρώτο μέρος. Σκόραραν με συνέπεια, τόσο από κοντά όσο κι από μακριά, βρίσκοντας πολύ γρήγορα τον τρόπο να επιστρέψουν από το -14 (31-45). Παρά το γεγονός πως ο Τζέρι Σμιθ συνέχισε να σκοράρει κατά ριπάς (έφτασε γρήγορα τους 29 πόντους με 6/6 τρίποντα), ο Γηραιός έκλεισε την περίοδο, όντας στο +5 (59-54), δεδομένου ότι σημείωσε 30 πόντους με 7/9 δίποντα, 4/8 τρίποντα και 4/7 βολές.\nΤο προβάδισμα των γηπεδούχων έφτασε μέχρι το +9 (63-54 στο 31′), αλλά ακολούθησε ένα τετράλεπτο μπλακ άουτ, που έφτανε για να ξαναβάλει τη Λάρισα στο παιχνίδι. Οι φιλοξενούμενοι μείωσαν στον πόντο (63-62 στο 35′), έκτοτε όμως έμειναν από δυνάμεις. Στην τελική ευθεία της αναμέτρησης, αυτό που βλέπαμε ήταν κατά βάση τα άστοχα σουτ των παικτών των δύο ομάδων, οι οποίες έβρισκαν πόντους σχεδόν αποκλειστικά από την γραμμή.\nΟ Ηρακλής, αν και τελείωσε με 63% στις βολές, δεν πλήρωσε την αστοχία του, κυρίως γιατί ο Τζέρι Σμιθ και ο Κεν Μπράουν είχαν μείνει από δυνάμεις, την ώρα που ο Μπράντον Ρας σημάδευε μόνο το σίδερο (τελείωσε με 0/9 σουτ). Η νίκη κατέληξε στην πλευρά των γηπεδούχων (73-69), οι οποίοι έβαλαν τέλος στο αρνητικό σερί των τριών διαδοχικών ηττών και έκαναν ποδαρικό στο 2021 με τον καλύτερο δυνατό τρόπο.\nΔιαιτητές: Παπαπέτρου – Θεονάς – Ξενικάκης.\nΟι επόμενες υποχρεώσεις των δύο ομάδων: Την επόμενη εβδομάδα, ο Ηρακλής δοκιμάζεται εκτός έδρας από τον Προμηθέα (9/1, 17:00), ενώ η Λάρισα επιστρέφει στο γήπεδό της, για να υποδεχθεί το Λαύριο (11/1, 17:00). Πριν από αυτό πάντως, η ομάδα του Βαγγέλη Αγγέλου θα δώσει το εξ αναβολής παιχνίδι με τον Προμηθέα (6/1, 17:00).


Αυτή η καλλιτέχνης μπορεί να σας “εξαφανίσει” μέσα στο τοπίο. | Τι λες τώρα;\nHome \_ διάφορα \_ Αυτή η καλλιτέχνης μπορεί να σας “εξαφανίσει” μέσα στο τοπίο.\nΑυτή η καλλιτέχνης μπορεί να σας “εξαφανίσει” μέσα στο τοπίο.\nAnastasia 18 Μαρτίου, 2016 9:15 ΜΜ\nΗ τέχνη, όπως και η ομορφιά είναι μια τελείως υποκειμενική υπόθεση. Ο καθένας από εμάς έχει διαφορετική αντίληψη για το τι είναι ωραίο και τι όχι. Κάτι που για κάποιον μπορεί να είναι τέχνη για κάποιον άλλον μπορεί να μην σημαίνει τίποτα. Από τις τοιχογραφίες και τις ζωγραφιές στις σπηλιές κατά την προιστορική περίοδο μέχρι την μοντέρνα τέχνη, στην οποία συμπεριλαμβάνονται τα βίντεο και τα γκράφιτι, η τέχνη έχει αναμφίβολα εξελιχθεί. Άσχετα από το ύφος και το μέσο του κάθε καλλιτέχνη, σκοπός της τέχνης ήταν ανέκαθεν να επιτρέπει στον καλλιτέχνη να εκφραστεί και να περάσει στο κοινό το μήνυμα που θέλει.\nΗ Natalie Flectcher ανακάλυψε το πάθος της στην ζωγραφική του σώματος, γνωστό και ως body painting. Οι δουλειές της είναι τόσο εντυπωσιακές, που μας κάνουν να νομίζουμε, ότι είναι προϊόν photoshop. Η χαρισματική καλλιτέχνης έχει κατακτήσει απόλυτα αυτή την μορφή τέχνης και έχει δημιουργήσει πολλά πορτρέτα μεταξύ των οποίων το “The Great outdoors”, το “Lost in the Landscape” και το “The Water’s Edge.”\nΔείτε παρακάτω 12 εντυπωσιακές φωτογραφίες που αναδεικνύουν το ταλέντο της Natalie σε όλο του το μεγαλείο. Πρέπει να κοιτάξετε πολύ προσεχτικά για να ξεχωρίσετε το σώμα των μοντέλων από το εκάστοτε τοπίο.\nΕΝΤΥΠΩΣΙΑΚΕΣ ΕΙΚΟΝΕΣ – Το μικρό δεντράκι της λίμνης\nΗ ονειρεμένη Σιένα στην Τοσκάνη σε ένα βίντεο!


- 7.90€ για μια ανδρική φανέλα σύσφιξης και αδυνατίσματος με δυνατότητα παραλαβής από το κατάστημα.\n- 10.90€ για μια ανδρική φανέλα σύσφιξης και αδυνατίσματος με δυνατότητα πανελλαδικής αποστολής στο χώρο σας.\nΦορώντας την φανέλα αποκτάτε άμεσα αυτοπεποίθηση, καθώς φαίνεστε πιο αδύνατοι και πιο γυμνασμένοι.\nΦορέστε την κάτω από τα ρούχα σαν μια συνηθισμένη φανέλα και συνδυάστε την άνεση και την ζεστασιά με την αίσθηση του πιο γυμνασμένου και αδύνατου κορμού.\nΒάλτε τέλος στην κοιλιά και στο σωσίβιο της μέσης.\nΘέλετε να φορέσετε 2 με 3 νούμερα μικρότερο παντελόνι; Να μην φαίνεται η κοιλιά και το σωσίβιο στην μέση ? Η φανέλα το κάνει εφικτό!\nΦορέστε την Ανδρική Φανέλα Σύσφιξης και Αδυνατίσματος που μαζεύει την κοιλιά, το στομάχι και το σωσίβιο και δείξτε άμεσα λεπτότερος και κομψότερος!\n7.90€ για μια ανδρική φανέλα σύσφιξης και αδυνατίσματος με δυνατότητα παραλαβής από το κατάστημα. 7.90€ Αγόρασέ το\n10.90€ για μια ανδρική φανέλα σύσφιξης και αδυνατίσματος με δυνατότητα πανελλαδικής αποστολής στο χώρο σας. 10.90€ Αγόρασέ το


HOTEL HR CORTE - Corte (Corsica), Γαλλία\n12, Avenue Du 9 Septembre, Corte (Corsica), Γαλλία\nΤο Hr είναι ένα οικονομικό ξενοδοχείο που προσφέρει θέα σε Lake Melu, Calacuccia Lake και Pietra Lighthouse και διαθέτει εποχική εξωτερική πισίνα και χώρο για πικ-νικ.\nΤο Hotel Hr είναι κατάλυμα στην πόλη Corte (Corsica) που διαθέτει 130 δωμάτια και παρέχει καλωδιακή τηλεόραση με ταινίες κατά παραγγελία, φούρνο μικροκυμάτων, θέρμανση, κουζίνα και δωρεάν Wi-Fi. Στα δωμάτια θα απολαύσετε ιδιωτικά μπάνια με μπανιέρα και ντους.\nΤο Hotel Hr βρίσκεται 40 λεπτά οδικώς από το αεροδρόμιο Poretta.\nΟι επισκέπτες μπορούν να χρησιμοποιήσουν καθαριστήριο και υπηρεσία καθαρισμού δωματίου, καθώς και δωρεάν στάθμευση και μηχανή αυτόματης πώλησης.\nHotel Hr, Γαλλία


H Löyly στο Ελσίνκι δεν είναι η δημόσια σάουνα που φαντάζεσαι - αθηνόραμα travel\nH Löyly στο Ελσίνκι δεν είναι η δημόσια σάουνα που φαντάζεσαι 31/01/2020\nΜία από τις πιο ξεχωριστές εμπειρίες που ζήσαμε πρόσφατα στη φινλανδική πρωτεύουσα ήταν η eco-friendly σάουνα Löyly (όνομα που προέρχεται από τη φινλανδική λέξη για τον ατμό). Σχεδιάστηκε από τους αρχιτέκτονες Ville Hara και Anu Puustinen (Avanto Architects), που επανέφεραν στο προσκήνιο τις δημόσιες σάουνες, και άνοιξε το 2016. Μοιάζει με ξύλινο βράχο με τριγωνικές όψεις. Χιλιάδες σανίδες σκανδιναβικού ξύλου έχουν κοπεί με ακρίβεια, δημιουργώντας μια κατασκευή από περσίδες που αποπνέει ζεστασιά.\nΑπό την εξωτερική ξύλινη εξέδρα χαζέψαμε τη θέα στο φινλανδικό αρχιπέλαγος, ακούγοντας ταυτόχρονα τον παφλασμό των κυμάτων. Στη συνέχεια διασχίσαμε το φωτεινό εστιατόριο, όπου μας έσπασαν τη μύτη οι προετοιμασίες για το δείπνο, και πήραμε το κλειδί για τα αποδυτήρια αλλά κι ένα ποτήρι Lonkero, ένα αναζωογονητικό μείγμα τζιν και σόδας με γκρέιπφρουτ. Στους υπόλοιπους χώρους το φως ήταν αχνό, έτσι όπως τρύπωνε από τις περσίδες και δημιουργούσε τις ιδανικές συνθήκες για να αδειάσεις το μυαλό σου. Στην αρχή καθίσαμε φορώντας τα μαγιό μας γύρω από το τζάκι που δεσπόζει στη μέση της αίθουσας, πίνοντας το Lonkero και συζητώντας με ανθρώπους που βλέπαμε για πρώτη φορά μέχρι να αποφασίσουμε ποια σάουνα θα δοκιμάζαμε πρώτα, την παραδοσιακή του καπνού ή εκείνη με τα κάρβουνα.\nΜικρή σημασία είχε τελικά αυτή η απόφαση. Τις δοκιμάσαμε και τις δύο από δυο-τρεις φορές, όπως ακριβώς κάνουν και οι Φινλανδοί. Το μόνο που δεν τολμήσαμε να κάνουμε εκείνη την πρώτη ημέρα ήταν να βουτήξουμε στα παγωμένα νερά της Βαλτικής αμέσως μετά τη σάουνα, όπως κάνουν οι ντόπιοι, τους οποίους ακολουθήσαμε απλώς στην εξωτερική ξύλινη πλατφόρμα με τα πόδια μας να μουδιάζουν από το κρύο από το πρώτο λεπτό. Ούτε καν τραβήξαμε την αλυσίδα του ξύλινου κουβά με νερό που έρχεται κατευθείαν από την παγωμένη θάλασσα. Αλλά αυτό είναι κάτι που θα το τολμούσαμε τις επόμενες ημέρες. Όταν χορτάσαμε σάουνα, ντυθήκαμε και βγήκαμε στο εστιατόριο. Ο σολομός πρωταγωνιστούσε στον ωραίο μπουφέ, το σκοτάδι είχε αρχίσει να πέφτει και η χαλάρωση είχε αγγίξει το ζενίθ. Η είσοδος στη Löyly κοστίζει € 19 για δύο ώρες.


Αυτή είναι η βίλα-ανάκτορο του Ριχάρδου που μοιάζει με μικρό Παρθενώνα | Τι λες τώρα;\nHome \_ Ελλάδα \_ Αυτή είναι η βίλα-ανάκτορο του Ριχάρδου που μοιάζει με μικρό Παρθενώνα\nΤι λες τώρα; 30 Νοεμβρίου, 2018 6:29 ΜΜ\nΜία πολυτελής πισίνα, εντυπωσιακοί κίονες σκαλιστοί στα πρότυπα της ελληνικής κλασικής περιόδου καθώς και ένα κτήριο μοιάζουν με τον Παρθενώνα της Ακρόπολης των Αθηνών αποτελούν το «αυτοκρατορικό» στρατηγείο-γιάφκα του «βασιλιά του χρυσού» Ριχάρδου, ο οποίος σήμερα οδηγήθηκε, μαζί με συγκατηγορουμένους του, στις ανακριτικές αρχές, απ’ όπου έλαβε προθεσμία για να απολογηθεί την Κυριακή.\nΗ βίλα. έτσι όπως φέρνει στο φως το zougla.gr που διαθέτει ο γνωστός τηλεοπτικός ενεχυροδανειστής, η οποία βρίσκεται ακόμη υπό κατασκευή, έχει γίνει αρκετές φορές το επίκεντρο συνάντησης δημοφιλών τραγουδιστών, μάνατζερ και εκπροσώπων της showbiz στα ξέφρενα πάρτι που διοργάνωνε ο ιδιοκτήτης της.\nΤην ίδια στιγμή, τεράστιος είναι και ο όγκος των εγγράφων που κατασχέθηκαν, καθώς, σύμφωνα με τις αστυνομικές πληροφορίες, αυτά τα έγγραφα καταδεικνύουν την εμπλοκή του συγκεκριμένου ανθρώπου στο πολυπλόκαμο κύκλωμα.\nΠαράλληλα, ο 51 ετών επιχειρηματίας, ο οποίος άνοιγε τα καταστήματα το ένα πίσω από το άλλο, διαθέτει και πολυτελές σκάφος, με το οποίο κατά καιρούς απολάμβανε ξέγνοιαστες βόλτες φιλοξενώντας στις καμπίνες του διάσημους φίλους του.\nΆλλωστε, αρκεί να ρίξει μια ματιά κάποιος στους λογαριασμούς που διατηρεί ο ενεχυροδανειστής στα πιο γνωστά social media για να αντιληφθεί ότι ζούσε ζωή χαρισάμενη.\nΦωτογραφίες από «αμαρτωλές» νύχτες στα μπουζούκια, γνωστές και ακριβές σαμπάνιες και νυχτοπερπατήματα στην κοσμική Μύκονο βρίσκονται διάσπαρτες στις ψηφιακές πλατφόρμες μαρτυρώντας την ονειρεμένη ζωή που ζούσε ο βασικός κατηγορούμενος για λαθρεμπορία χρυσού.\nΤα παραπάνω ωστόσο αποτελούν πλέον παρελθόν, ενώ οι εξελίξεις προδιαγράφουν ένα δύσκολο μέλλον.\nΟι κατηγορούμενοι είναι αντιμέτωποι ανά περίπτωση με τέσσερα κακουργήματα και συγκεκριμένα με αυτά της εγκληματικής οργάνωσης, της λαθρεμπορίας, της νομιμοποίησης εσόδων από παράνομες δραστηριότητες και της τοκογλυφίας.\nΤον ρόλο του «πληροφοριοδότη» του κυκλώματος λαθρεμπορίου χρυσού έπαιζε, σύμφωνα με τις Αρχές, ένας αστυνομικός. Ο 28χρονος που υπηρετούσε στην Υπηρεσία Προστασίας Επισήμων φέρεται να είχε απευθείας τηλεφωνικές επικοινωνίες με τον γνωστό ενεχυροδανειστή. Ο «κοριός» της ΕΛ.ΑΣ. έχει καταγράψει συνομιλίες, σύμφωνα με τις οποίες «τον ενημέρωνε για τυχόν έρευνες της αστυνομίας που αφορούν τον ίδιο». Άλλωστε, ο γνωστός ενεχυροδανειστής είχε συλληφθεί άλλες δύο φορές στο παρελθόν.\nΠαράλληλα, οι άνδρες της ΕΛ.ΑΣ. διερευνούν και την εμπλοκή άλλων εν ενεργεία αστυνομικών οι οποίοι ενδεχομένως να σχετίζονται με μέλη των οργανώσεων που εξαρθρώθηκαν.\nΗ «αριστουργηματικά οργανωμένη» ομάδα του Ριχάρδου\nΗ πρώτη οργάνωση που αφορά στο γνωστό δίκτυο ενεχυροδανειστηρίων φαίνεται να διακινούσεκαθημερινά απίστευτα για την εποχή χρηματικά ποσά. Στα στοιχεία της αστυνομίας αναφέρεται πως μόνο για τη λειτουργία των 88 καταστημάτων του γνωστού ενεχυροδανειστή καθημερινά διέθεταν ποσό άνω των 100.000 ευρώ.\nΗ οργάνωση διέθετε χυτήριο, το οποίο λειτουργούσε στην οδό Στουρνάρη, δίπλα στο Πολυτεχνείο, καθώς κι άλλους χώρους για τις συναντήσεις των μελών της κ.ά. Μετά τη μετατροπή των κοσμημάτων σε πλάκες χρυσού, το μέταλλο έφευγε από τη χώρα για την Τουρκία είτε «νομιμοφανώς», δηλαδή μέσω τελωνείου του αεροδρομίου, είτε παράνομα μέσω της λεωφορειακής γραμμής Αθήνα-Κωνσταντινούπολη.\nΟ επιχειρησιακός αρχηγός φέρεται ως ειδικός στα πολύτιμα μέταλλα, «αυθεντία στον χρυσό» με ευρεία γκάμα γνωριμιών, όπως ο δήμαρχος μεγάλης τουρκικής πόλης που φαίνεται ότι, μέσω τρίτου, απευθύνθηκε πρόσφατα σε αυτόν. Ο Τούρκος δήμαρχος φέρεται να ενδιαφέρθηκε να του παραδώσει στην Ελλάδα ποσό περίπου 130.000 ευρώ, που είχε στην Ελβετία για να τα πάρει στην Τουρκία, όταν σημειώθηκε απώλεια στην τιμή της τουρκικής λίρας. Σύμφωνα με τα στοιχεία της αστυνομίας, άλλωστε, η οργάνωση διέθετε τουλάχιστον τέσσερα συνεργαζόμενα καταστήματα ή εταιρείες στην Τουρκία, τα οποία παραλάμβαναν «νομιμοφανώς μέσω τελωνείου ποσότητες χρυσού».\nΜε βάση τη δικογραφία, στο πλαίσιο της δράσης της οργάνωσης για το ξέπλυμα χρημάτων δημιουργήθηκε εταιρεία εμπορίας ρολογιών, στην οποία συμμετείχαν ένα μέλος της και ένας γνωστός επιχειρηματίας στον χώρο του χρυσού. Το σχήμα αυτό άνοιξε κατάστημα σε πολύ γνωστό ξενοδοχείο της Αττικής.\nΣτη δικογραφία γίνεται ιδιαίτερη αναφορά στους τρόπους με τους οποίους νομιμοποιούνταν το εξαιρετικά «άφθονο χρήμα» που αποκόμιζε η ομάδα, είτε μέσω αγοράς πολυτελών κατοικιών, οικοπέδων, οχημάτων και σκαφών είτε με «επέκταση και ίδρυση επιχειρήσεων ή χρηματοδότηση με μεγάλα κεφάλαια εταιρειών» σε διάφορους τομείς, όπως οδικές μεταφορές κ.λπ. Στις μεθόδους ξεπλύματος καταγράφονται και οι αγορές κερδισμένων δελτίων ΠΡΟ-ΠΟ κ.ά.\nΓια τις Αρχές ενδιαφέρον παρουσιάζει ο τρόπος με τον οποίο εισήγαγαν στη χώρα μας τα χρήματα από την πώληση του παράνομου χρυσού στην Τουρκία. Σύμφωνα με τα στοιχεία της έρευνας των αστυνομικών, για το σκέλος αυτό της δράσης της «αριστουργηματικά οργανωμένης ομάδας» είχαν επιστρατευθεί Κινέζοι χονδρέμποροι ρούχων. Η ομάδα των λαθρεμπόρων φέρεται να τους έδινε τα παράνομα χρήματα σε κινεζικό νόμισμα, το οποίο στη συνέχεια καταβαλλόταν για την αγορά ρούχων.\nΌταν το εμπόρευμα ερχόταν στην Ελλάδα, οι Κινέζοι κατέβαλλαν στην ομάδα το αντίτιμο των παραγγελιών τους σε ευρώ. Η εν λόγω σύμπραξη φαίνεται πως εξυπηρετούσε αμφότερες τις πλευρές, καθώς από τη μία «εξανέμιζε τα ρίσκα της μεταφοράς χρημάτων» που στόχευαν οι λαθρέμποροι χρυσού και από την άλλη «έσπαγε τα κινεζικά capital controls και βοηθούσε στην αγορά και πώληση φορολογικά “μαύρων” προϊόντων και στην αποφυγή καταβολής ποσών που θα ήταν απαραίτητα μέσω τραπεζικού συστήματος».\nΑυτό το τραπέζι είναι σχεδιασμένο για να μην σηκώνεστε από την ώρα του φαγητού.


Στην Αστυνομική Διεύθυνση Αιτωλίας ο Σπήλιος Λιβανός: "Η ασφάλεια προϋπόθεση για την ελευθερία" - AgrinioNews\nΣτην Αστυνομική Διεύθυνση Αιτωλίας ο Σπήλιος Λιβανός: “Η ασφάλεια προϋπόθεση για την ελευθερία”\nΣυναντήθηκε με το Διευθυντή κ. Νταλαχάνη Ιωάννη, τον Υποδιευθυντή κ. Κακούση Κώστα, τον πρόεδρο Ένωσης Αστυνομικών κ. Τέγα Χρήστο και τον αντιπρόεδρο κ. Μπιλάλη Μιχάλη. Συζήτησε μαζί τους τις δυνατότητες και τα προβλήματα του κλάδου γενικώς και ειδικότερα τα ζητήματα που αφορούν στη Διεύθυνση Αιτωλίας. Ενημερώθηκε για τις θετικές εξελίξεις στο κτιριακό ζήτημα στέγασης των Υπηρεσιών, όπως επίσης και για τα οργανικά και υλικοτεχνικά ζητήματα της Υπηρεσίας.\nΠροηγούμενο: Μέχρι 1η Ιουνίου οι εγγραφές στα πρωινά καλοκαιρινά προγράμματα κολυμβητηρίου του ΚΔΑΠ «Φαντασία»\nΕπόμενο: “Τζογάρει” με το θέμα των Μαρτύρων του Ιεχωβά ο Καραπάνος


Χειροπέδες σε σπείρα Ρομά με δεκάδες διαρρήξεις σε Δυτ. Αττική και Πειραιά | MAXNEWS\nΜία από τις πιο… δραστήριες σπείρες Ρομά διαρρηκτών της Δυτικής Αττικής Εξαρθρώθηκε από την Ομάδα ΔΙ.ΑΣ. την Ασφάλεια και την ΟΠΚΕ μετά από επ’ αυτοφώρω συλλήψεις στο Κερατσίνι και αστυνομική επιχείρηση σε Άνω Λιόσια και Νεόκτιστα Ασπροπύργου.\nΠρόκειται για σπείρα που συγκροτήθηκε από τουλάχιστον 13 Ρομά, 11 εκ των οποίων έχουν συλληφθεί και 2 έχουν ταυτοποιηθεί και αναζητούνται για δεκάδες διαρρήξεις σε Περιστέρι, Ίλιον, Χαϊδάρι, Καματερό και Κερατσίνι. Η συγκεκριμένη σπείρα απασχολούσε την Υποδιεύθυνση Ασφάλειας Δυτικής Αττικής τουλάχιστον από τα μέσα Αυγούστου, ακολουθώντας έναν τρόπο δράσης που συναντάται όλο και πιο συχνά πλέον.\nΝοικιασμένα «επιχειρησιακά» οχήματα\nΕξιχνιάστηκαν 21 περιπτώσεις κλοπών\nΠροηγούμενος «Πέστε κάτω ρε, δεν είμαστε συνάδελφοι…»\nΕπόμενο Ανανέωσε τον οικιακό σου εξοπλισμό με ένα κλικ – Newsbeast


Yongli No. 5 Yard Λιτζιάνγκ Κίνα - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nNo. 5 Yard, No. 278 Xianghe Rd, Λιτζάνγκ Σίτι, Λιτζιάνγκ, Κίνα, 674100 - Προβολή στο χάρτη\nΠερισσότερες πληροφορίες για το Yongli No. 5 Yard\nΧάρη στην ποιοτική διαμονή και την άριστη εξυπηρέτηση του Yongli No. 5 Yard, στην επίσκεψή σας σε Λιτζιάνγκ θα νιώσετε σαν στο σπίτι σας. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΤο Yongli No. 5 Yard προσφέρει άψογη εξυπηρέτηση και όλες τις βασικές ανέσεις στους ενθουσιώδεις ταξιδιώτες. Για την άνεση και την διευκόλυνση των πελατών, το ξενοδοχείο προσφέρει γρήγορο check-in/check-out, φύλαξη αποσκευών, υπηρεσία δωματίου, μεταφορά από/προς το αεροδρόμιο, ενοικίαση αυτοκινήτου.\nΌλα τα καταλύματα διαθέτουν τις απαραίτητες ανέσεις για να εξασφαλιστεί μια ασυναγώνιστη αίσθηση απόλαυσης. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Το Yongli No. 5 Yard είναι μια έξυπνη επιλογή για τους ταξιδιώτες στη Λιτζιάνγκ προσφέροντας κάθε φορά μια ήρεμη και ήσυχη διαμονή.


Η κρυπτογραφημένη κοσμική γνώση στο αρχαίο δράμα - NGradio.gr\nΗ κρυπτογραφημένη κοσμική γνώση στο αρχαίο δράμα\nΤο θέμα μου πιθανόν να ακούγεται κάπως περίεργο. Θα έλεγα ότι η προσέγγιση μου είναι μάλλον μια ελεύθερη αναζήτηση απαντήσεων, σε ερωτήματα που γεννήθηκαν κατά τη διάρκεια της 50χρονης καλλιτεχνικής μου πορείας σαν ερμηνευτής και σκηνοθέτης, ιδίως μέσα από την προσπάθεια μελέτης και έρευνας για την προσέγγιση του Αρχαίου Δράματος. Αυτή η προσπάθεια με οδήγησε σε πολύμορφες πηγές, μερικές από τις οποίες μπορεί να είναι ακραίες ή ανατρεπτικές ή ακόμα όχι και τόσο αξιόπιστες, με την αυστηρή επιστημονική αντίληψη. Αν προσθέσετε τώρα και την οξυμένη φαντασία, την οποία ως δημιουργός δικαιούμαι να έχω, αντιλαμβάνεστε ότι πιθανόν να υπάρξουν κάποιοι ανάμεσά μας, οι οποίοι να διαφωνήσουν ή και να απορρίψουν τις θέσεις μου. Απόλυτα θεμιτό, εφόσον μια τέτοια συγκέντρωση, σκοπό έχει, ευτυχώς ακόμα, την ελεύθερη διακίνηση ιδεών.\nΔήλος. Ιερό νησί όπου γεννιέται ο Απόλλων. Ο ζωοφόρος Θεός του φωτός, της μουσικής και του έρωτα. Το θαλάσσιο τρίγωνο ανάμεσα στη Δήλο, Τήνο, και Μύκονο, είναι το φωτεινότερο σημείο της υδρογείου, μετρημένο από σύγχρονους επιστήμονες. Θεωρώ ότι υπήρχε αυτή η γνώση και δεν είναι τυχαίο που η θεότητα του φωτός γεννιέται ακριβώς εκεί.\nΔελφοί. Ο Ομφαλός της Γης. Εκεί εδρεύει η σκοτεινή μορφή της ίδιας θεότητας. Ο Λοξίας Απόλλων, ο οποίος καθορίζει και κατευθύνει την ειμαρμένη, δηλαδή τη μοίρα των θνητών. Εάν καταφέρουμε κάποτε να ερμηνεύσουμε τα σύμβολα που είναι σκαλισμένα γύρω από τον μαρμάρινο Ομφαλό που υπάρχει εκεί, ίσως μάθουμε πολλά. Έπειτα υπήρχε και ο Ιερός Τρίποδας της Πυθίας, που είναι το τριαδικό σύμβολο, Παρελθόν- Παρόν- Μέλλον.\n«Πάρετε αυτόν τον Τρίποδα από τους ώμους μου.\nΔεν θέλω να γνωρίζω άλλο».\nΛέει ο Οιδίπους, όταν ο Τειρεσίας του αποκαλύπτει τον χρησμό λίγο πριν τυφλωθεί. Και ο Ορέστης επίσης εκτελεί τη μητέρα του με εντολή του Λοξία Απόλλωνα.\nΑπό την Ανατολή φθάνει ο Διόνυσος. Ο Γήινος Θεός της αμπέλου, του ενστίκτου, της γιορτής, της σάρκας, ο Βρώμιος, ο Καλλίνικος, ο Τιμωρός όσων δεν τον ακολουθούν. Το Διονυσιακό πνεύμα γεννά το Θέατρο. Σμίγει με το Απολλώνιο και εξελίσσει το Θέατρο στην τελειότερη και πιο ολοκληρωμένη μορφή λόγου και ποίησης.\nΤο Αρχαίο Δράμα. Η πεμπτουσία του Θεάτρου όλων των εποχών, που έγινε οδηγός όλης της μετέπειτα θεατρικής γραφής. Απόλυτα νομοτελειακό. Στιλπνό και φωτεινό, σαν το φως του Αιγαίου. Πυκνά, ολοκληρωμένα, διαλεκτικά νοήματα. Τίποτα περιττό. Όλα στο φως. Καμία σκιερή γωνιά ή μαύρο σύννεφο του Βορρά. Κανένα ενοχικό στοιχείο θρησκοληψίας ή Φροϋδικής πολυπλοκότητας.\nΠηγή των θεμάτων της Τραγωδίας είναι η Ομηρική Επική Μυθολογία. Είναι όμως απλά Μυθολογία; Μήπως μέσα σε αυτήν είναι κρυμμένοι κώδικες συμπυκνωμένης Κοσμικής Γνώσης; Θεωρώ πως τώρα μόλις αρχίζουμε να υποψιαζόμαστε, να αποδεχόμαστε και να ερευνάμε ξανά την ύπαρξή αυτής της γνώσης, η οποία πιθανόν να ήταν πολύ μεγαλύτερη από τη σημερινή. Από τους Ορφικούς Ύμνους, έως τον Όμηρο, όλους τους φιλοσόφους της Ελληνικής Γραμματείας, και τους Τραγικούς ποιητές, υπάρχει μια αλληλουχία Συμπαντικών επιστημονικών γνώσεων. Στοιχεία, που εάν καταφέρουμε κάποτε να αποκρυπτογραφήσουμε και να συνταιριάξουμε τις ψηφίδες μέσα από τα συμφραζόμενα, ίσως κατανοήσουμε το μέγεθος τους, ή ακόμα και την πρακτική εφαρμογή τους. Αφότου η λαίλαπα του νεότερου θρησκευτικού φανατισμού κατέστρεψε όλες σχεδόν τις πηγές γνώσης, αφήνοντας μόνο το 2,5 ο/ο, δηλαδή ψήγματα, καθιστά αυτή την προσπάθεια αρκετά επίπονη. Ακόμα και σήμερα η αγωνιώδης προσπάθεια του θρησκευτικού κατεστημένου να θολώσει και να εμποδίσει την έρευνα αυτής της γνώσης, λέει πολλά.\nΚι ας ξεκινήσουμε από την Κοσμογονία. Όχι βέβαια των εφτά ημερών! Κυριαρχία του μεγαλύτερου πλανήτη Κρόνου και της συζύγου του Ρέας= Γαίας. Μήπως ο Κρόνος, με τη μαγνητική του ισχύ κατάπινε τα παιδιά του; Η Ρέα κρύβει τον Δία στο Ιδαίον Άντρο της Κρήτης. Με την επικράτεια του Διός έρχεται και η μαγνητική ισορροπία (ίση – ροπή) του πλανητικού μας συστήματος. Μήπως μέσα από μία Κοσμική έκρηξη δημιουργήθηκαν οι πλανήτες και μήπως η ακολουθία της γένεσης των πλανητών, μέσα από τη μυθολογία μας πάντα, είναι η δημιουργία του Γαλαξία μας; Οι επιστήμονες λένε, πως αυτή η διαδικασία κράτησε πολλές χιλιάδες χρόνια. Πως γίνεται λοιπόν οι Έλληνες να γνώριζαν έστω και σαν μύθο, αυτή την εξέλιξη και μάλιστα να δώσουν στις θεότητές τους τις ονομασίες όλων των πλανητών ή το αντίστροφο;\nΜετά ο Δίας καταπιάνεται με τη Γαία. Μήπως η σύγκρουση του με τους Τιτάνες, δηλαδή τα τέσσερα βασικά στοιχεία της φύσης, Γη, Αέρας, Ύδωρ και Φωτά, ήταν η περίοδος της διαμόρφωσης του πλανήτη σε βιώσιμες συνθήκες; Και ακολουθεί η δημιουργία του ανθρώπινου είδους, σε πρωτόγονη μορφή. Ο Αισχύλος λέει στον Προμηθέα:\nΕίχανε πριν τα μάτια μα δεν έβλεπαν,\nκι είχαν αυτιά μα δεν ακούγαν.\nΌλα μες το μυαλό τους ασύνταχτα\nκαι άμορφα, όπως σκιές παράλογες του ονείρου.\nΣ’ ανήλιαγες σπηλιές σαν τα μερμήγκια ζούσαν.\nΓοργόνες, Κένταυροι, Κύκλωπες, Μινώταυρος, Σφίγγα, Σειρήνες. Ήταν απλώς μυθικά τέρατα, ή μήπως γενετικά λάθη; Και όλα εχθρικά προς τον άνθρωπο. Έπειτα ο υπέρτατος Θεός Ζευς, ήταν απλώς ένας «άτακτος» μεσήλικας και ζευγάρωνε με θνητές, μόνο από ερωτική επιθυμία; Όμως από τις διασταυρώσεις αυτές γεννώνται Θεοί. Από το ζευγάρωμα με τη Λητώ γεννώνται τα δίδυμα Απόλλων και Άρτεμης. Δηλαδή ο Ήλιος και η Σελήνη. Το φως και η νύχτα. Από άλλες διασταυρώσεις γεννώνται Ημίθεοι με συγκεκριμένες εντολές και αποστολές. Όπως αποκαλύπτεται από τις έρευνες ομάδας επιστημόνων του Πανεπιστημίου της Πάτρας, ο Ηρακλής π.χ. με τους άθλους του, βελτιώνει γεωμορφολογικά το περιβάλλον για μια καλύτερη διαβίωση.\nΟ Αισχύλος πάλι μας λέει, ότι ο Προμηθέας διαφωνεί με τον Δία, που ήθελε να εξοντώσει το ανθρώπινο είδος ως αποτυχημένο, κι αναλαμβάνει ο ίδιος να το βοηθήσει να βελτιωθεί, με τη γνώση που θα του προσφέρει. Δεν ήταν βέβαια η φωτιά το σύμβολο της γνώσης, όπως συνήθως μεταφράζεται, αλλά το Φως. Δηλαδή η Φώτιση. Όμως ο Προμηθέας παρασύρεται και θέλει να δώσει στους θνητούς όμοιες υπερδυνάμεις με τους θεούς, και κυρίως το μέγα χάρισμα της αθανασίας. Γι αυτή ακριβώς την παράβαση τιμωρείται ο Προμηθέας. Όμως με ποιά μορφή ενέργειας θα εξόντωνε ο Δίας το ανθρώπινο είδος; Ο κεραυνός του ήταν απλώς το γνωστό μας φυσικό φαινόμενο; Δεν μπορώ να πιστέψω πως με την ισχύ μιας τόσο μικρής ενέργειας δάμασε και τους Τιτάνες. Και πάλι ο Αισχύλος μας λέει με ποιο τρόπο νίκησε τον Τυφώνα.\nΜα ο Δίας κατακέφαλα τον κτύπησε με το πύρινο βέλος του, τον ουρανοκατέβατο πυρακτωμένο κεραυνό.\nΩς την καρδιά του έφτασε το κτύπημα κι η δύναμή του έγινε, από τον κεραυνό, θλιβερή στάχτη.\nΤι να ήταν άραγε αυτό το πύρινο βέλος, ο πυρακτωμένος κεραυνός; Στην Ιλιάδα, αναφέρεται πως η Αθηνά, με κάθε ακτίνα που εκτόξευε από τον Γοργόνειο λίθο που υπήρχε στην περικεφαλαία της, εξόντωνε 300 αντιπάλους. Τι είδος ενέργεια ήταν αυτή η ακτίνα; Σήμερα έχουν ξεκινήσει έρευνες, μυστικές πάντα, για την Γοργόνεια ενέργεια, η οποία θα έχει πολλαπλάσια ισχύ και από την ατομική και από αυτή του λέιζερ.\nΌλοι ξέρουμε, πως η Αστρονομία ήταν από τις βαθύτερες γνώσεις των Αρχαίων, καθώς και οι Αστρολογικές γεωμετρικές διατάξεις και οι ονομασίες των αστερισμών, που ισχύουν μέχρι σήμερα. Και τότε δεν υπήρχαν τηλεσκόπια ακριβείας ή μήπως υπήρχαν; Τέλος δεν μπορώ να μην αναφέρω και το σπουδαίο εύρημα των Αντικυθήρων. Η πρώτη μορφή Υπολογιστή λένε οι επιστήμονες.\nΑπλώς καταθέτω, ενδεικτικά μόνο, μερικά στοιχεία σαν ερέθισμα ή σαν αφορμή αναζήτησης κάποιας ερμηνείας. Υποθέσεις και απόψεις υπάρχουν πολλές. Πολλές είναι θολές και άλλες ατεκμηρίωτες. Εύχομαι και πιστεύω, ότι κάποτε ο σύγχρονος άνθρωπος θα φτάσει στον πύρινα αυτών των γνώσεων, εφόσον είναι έτοιμος να τις δεχθεί βεβαίως, και να τις χρησιμοποιήσει όχι για καταστροφικούς σκοπούς όπως σήμερα, αλλά για τη σωτηρία και ανάπτυξη του πλανήτη μας.\nΌλα τα Αρχαία Θέατρα βρίσκονται σε Ιερούς χώρους λατρείας κάποιας θεότητας, και είναι πλέον γνωστοί οι απόλυτα γεωμετρικοί συσχετισμοί μεταξύ τους σε ισόπλευρα τρίγωνα. Άρα η επιλογές των χώρων αυτών έγιναν με πλήρη μαθηματική και γεωγραφική γνώση, και σίγουρα δεν ήταν τυχαίες. Επομένως: Ναός, Τελετουργία, Θέατρο. Ακόμα ένας Ιερός Τρίποδας. Επίσης στους χώρους αυτούς υπάρχει ιδιαίτερα έντονη ενέργεια την οποία αισθάνονται, λιγότερο ή περισσότερο, όλοι όσοι βρεθούν εκεί. Από πού πηγάζει αυτή η ενέργεια; Πρόσφατες επιστημονικές έρευνες μιλούν για πύλες Κοσμικής επικοινωνίας. Παράδειγμα το δάπεδο της Θόλου της Επιδαύρου, όπου απεικονίζεται με λευκό και μαύρο μάρμαρο η διάταξη των πλανητών του Ηλιακού μας συστήματος, μαζί με τις εκλείψεις της Σελήνης. Η Επίδαυρος ήταν χώρος λατρείας του Ασκληπιού και κέντρο θεραπείας. Λέγεται λοιπόν ότι έβαζαν τους ασθενείς στο κέντρο της Θόλου και δέχονταν Κοσμική θεραπευτική ενέργεια. Και το Θέατρο, άρρηκτα δεμένο με την ψυχική και πνευματική ισορροπία. ***\nΤο Θέατρο, και ιδιαίτερα το Αρχαίο Δράμα είναι η συνισταμένη των τεχνών, με τρία βασικά δραματουργικά στοιχεία:\nα) Λόγος – Ποίηση,\nγ) Εικαστική δημιουργία. (Σκηνικός διάκοσμος, ένδυμα και μάσκες)\nΑκόμα, το διέπουν τρείς βασικοί άξονες, που σκοπό έχουν:\nΓ) Αναφορές επιστημονικής γνώσης.\nΔιδαχή μέσω ψυχαγωγίας\nΌλοι οι Ήρωες στο Αρχαίο Δράμα, είναι πάνω και πέρα από τα κοινό ανθρώπινο μέτρο. Θεοί, Ημίθεοι, Τύραννοι Εξουσιαστές και Βασιλείς. Έχουν Μέγεθος. Και οι συγκρούσεις μεταξύ τους υπέρμετρες. Οι Θεοί καθορίζουν την Ειμαρμένη. Η ανάγκη είναι αδιαπραγμάτευτη. Η ύβρης απέναντι στον Ανθρώπινο και τον Θείο νόμο τιμωρείται. Εάν δεν υπάρξει η ανύψωση, δεν θα επέλθει το δέος από την πτώση του ήρωα, και κατά συνέπεια η κάθαρση, που είναι και η ολοκλήρωση του δράματος. Άρα, οι θνητοί πρέπει να σέβονται και όχι να φοβούνται το\nΘείον. Η λέξη και η έννοια της ενοχικής αμαρτίας δεν υπάρχει. Το Μέτρο πρέπει να κυριαρχεί στη σκέψη και τις πράξεις του ανθρώπου.\nΟι Ωκεανίδες, αθάνατες κόρες του Ωκεανού, ως χορός στον Προμηθέα Δεσμώτη, όταν ακούν τα βάσανα που πέρασε και αυτά που μέλλεται να αντιμετωπίσει η Ιό στην ατέλειωτη πορεία της, διδάσκουν λέγοντας:\nη πιο μεγάλη είν’ ευτυχία.\nμε άνθρωπο που περηφάνια του\nείν’ τα πολλά του πλούτη\nΚαι πάλι ο χορός στην ΑΝΤΙΓΟΝΗ διδάσκει κλείνοντας το δράμα:\nΜετά από μία προσεκτική προσέγγιση, διαπιστώνει κανείς, ότι σε όλο το Αρχαίο Δράμα, κυρίαρχο θέμα είναι η διεκδίκηση της Εξουσίας και η διαδοχή της. Καθώς και η άσκηση της εξουσίας και οι συνέπειες στο κοινωνικό σύνολο, που εκφράζονται μέσα από το χορό, ο οποίος όμως παρότι είναι ο κύριος αποδέκτης των συνεπειών, παίρνει θέση μόνο ως σχολιαστής και πάντα σε σχέση με τους νόμους του δικαίου. Δεν ενεργεί δυναμικά ή ανατρεπτικά. Μήπως και σήμερα δεν συμβαίνει ακριβώς το ίδιο; Και παρόλο που σαν σύνολο έχουμε αποκτήσει το δικαίωμα να επιλέγουμε την εξουσία μας, όταν αρχίσει η κατάχρηση εις βάρος μας, σχολιάζουμε πολύ, αλλά αντιδρούμε ελάχιστα έως καθόλου. Και όσο η εξουσία γίνεται όλο και πιο συγκεντρωτική, τόσο η θέληση και η επιρροή του συνόλου αποδυναμώνεται. Το παράδοξο είναι, ότι ενώ ο σύγχρονος άνθρωπος στο σύνολο του, έχει αναπτυχθεί έως κάποιο βαθμό κοινωνικά, επιστημονικά και πνευματικά, οι εξουσίες έχουν εξελιχθεί ελάχιστα έως καθόλου, επί της ουσίας. Παραμένουν σχεδόν αδιάλλακτες, κυριαρχικές και απειλητικές για τους πιο αδύναμους. Ακόμα γνωρίζουμε, ότι η Ιστορία ανελίσσεται σπειροειδώς. Άρα υπάρχουν άπειρα αξονικά σημεία, όπου ιστορικά γεγονότα επαναλαμβάνονται σχεδόν πανομοιότυπα, με πιο εξελιγμένες μεθόδους βέβαια. Όπως για παράδειγμα, η θέση του Ισοκράτη θα έλεγες ότι εκφράστηκε για το σήμερα:\nΕπομένως, εάν εξετάσουμε προσεκτικά το Αρχαίο Δράμα, με την σύγχρονη εμπλουτισμένη εμπειρία, αναμφισβήτητα θα ανακαλύψουμε άπειρα κοινά σημεία που ταυτίζονται με ανάλογες πολιτικές καταστάσεις του τότε με το σήμερα. Ακριβώς αυτή είναι η διαχρονική δύναμη και η συμπαντική αξία του Αρχαίου Δράματος. Είναι ουσιαστικά σύγχρονο και μελλοντικό.\nΟ Αισχύλος, θεωρούμενος ως ο πλέον συντηρητικός ποιητής, δημιουργεί στην περίοδο της εδραίωσης της Αθηναϊκής Δημοκρατίας. Με την ΟΡΕΣΤΕΙΑ, (η μόνη Τριλογία που σώζεται), εκτός από το ηθικό μέρος της αυτοδικίας που θέτει, με την μητροκτονία που πράττει ο Ορέστης κατ’ εντολή του Απόλλωνα Λοξία, εξυμνεί και την εδραίωση του μέγιστου δικαστικού θεσμού μέχρι σήμερα. Του Αρείου Πάγου. Η τριλογία ξεκινάει με ένα αιματηρό πραξικόπημα. Η Κλυταιμνήστρα αμέσως μετά τον βίαιο και ανόσιο φόνο του νόμιμου βασιλιά Αγαμέμνονα, λουσμένη ακόμα στο αχνιστό αίμα του, με το τσεκούρι στο χέρι, εμφανίζεται στο χορό – λαό, και επιβάλει τη δική της απολυταρχική εξουσία, σε μία απεγνωσμένη προσπάθεια επαναφοράς της μητριαρχίας. Αυτό, κι αν δεν είναι πολιτική πράξη.\nΕκεί όμως που ο ποιητής ασκεί την πλέον έντονη κριτική στην απολυταρχική εξουσία, είναι στον ΠΡΟΜΗΘΕΑ ΔΕΣΜΩΤΗ. Στον πόλεμο Θεών και Τιτάνων, ο Προμηθέας συντάσσεται με τον Δία και τον βοηθάει να κυριαρχήσει με τη γνώση.\nμα σε όποιον με του νου τεχνάσματα, τη νίκη θα κερδίζει.\nΤην τιμωρία του Προμηθέα, με εντολή του Δία, την επιβλέπει το Κράτος και την εκτελούν η σιωπηλή Βία και ο Ήφαιστος. Ο Ημίθεος δέχεται δύο πρεσβευτές. Ο Ωκεανός έρχεται αφ’ εαυτού του, και μάταια τον συμβουλεύει να υποταχθεί στη νέα τάξη πραγμάτων. Ο Ερμής καταφθάνει φέρνοντας τελεσίγραφο του Δία, πως αν δεν αποκαλύψει ο Προμηθέας τους λόγους της πτώσης του που έχει προβλέψει, θα τον εξοντώσει. Ο επαναστάτης όμως Προμηθέας, αρνείται την υποταγή, χλευάζοντας τον Ερμή και όλους τους υποταγμένους. Λέει:\nΆραγε σήμερα, σε πόσους ηγέτες και εξουσίες δεν αρμόζουν αυτοί οι στοίχοι; Και κλείνει το δράμα λέγοντας:\nΟ Σοφοκλής, δημιουργεί όταν πλέον η Δημοκρατία είναι εδραιωμένη και η Πολιτεία ισχυρή. Οι ήρωες του είναι πιο ανθρωποκεντρικοί, και θεωρείται ο πατέρας του ψυχολογικού θεάτρου. Δεν παύει όμως κι αυτός να θίγει θέματα που άπτονται του χειρισμού της εξουσίας.\nΟ ΟΙΔΙΠΟΥΣ ΤΥΡΑΝΟΣ χρεώνεται ο ίδιος όλη την ευθύνη, πολιτική και ανθρώπινη, για τη συμφορά της Πόλης και τιμωρεί τον εαυτό του με τύφλωση και όχι με θάνατο όπως η μητέρα και σύζυγος του Ιοκάστη. Θα πορευτεί μια ζωή όλο καταφρόνια και ένδυα, μέχρι τα βαθειά του γεράματα όπου και θα βρει τη λύτρωση. Κι εδώ ο Απόλλων Λοξίας κατευθύνει την Ειμαρμένη του Οιδίποδα.\nΣτην ΑΝΤΙΓΟΝΗ ο Κρέοντας απαγορεύει την ταφή του νεκρού Πολυνίκη. Ύψιστη ύβρις προς τον Θείο και τον Ανθρώπινο νόμο. Έτσι η αλαζονεία και η τυφλή αδιαλλαξία του, οδηγεί τον γιο του Αίμωνα στο θάνατο και τη χώρα του στον τελικό της αφανισμό.\nΟ ΦΙΛΟΚΤΗΤΗΣ, είναι η πλέον αντιπολεμική ελεγεία. Πληγωμένος και εξόριστος ο ήρωας, έχοντας γνωρίσει τη σκληρή και άδικη συμπεριφορά των συμπολεμιστών του, συνειδητοποιεί τη ματαιότητα ενός στημένου, ανέντιμου και άδικου πολέμου, όπως είναι πάντα και απανταχού κάθε πόλεμος. Αρνείται να δώσει το ισχυρό και καταστροφικό Ηράκλειο τόξο του στους Αχαιούς, που τυφλωμένοι από την αρπακτική τους μανία θέλουν την πλήρη ισοπέδωση μια χώρας. Ένας πόλεμος που στηρίχτηκε σε μια γελοία, και όπως αποδείχτηκε ανυπόστατη αφορμή. Την αρπαγή της Ελένης. Μήπως κι αυτό δε μας θυμίζει κάποιους πολέμους του σήμερα;\nΑκολουθεί ο Ευριπίδης. Ο μέγας σαρκαστής και διαβρωτικός ποιητής. Δημιουργεί την εποχή που οι πόλεμοι έχουν παραλύσει τη Δημοκρατία της Αθήνας, και δεσπόζει η Σωκρατική φιλοσοφία. Νέες καινοτόμες ιδέες, με τις οποίες συμπορεύεται. Δεν υπάρχει Τραγωδία του, που να μην υπονομεύει την εξουσία με αμείλικτη κριτική. Γι αυτό και εξορίζεται από την Πολιτεία.\nέξω απ’ το κακό. Τ΄ άλλα τ’ αποχαιρέτησα\nστο πατρικό μου τ’ ακρογιάλι, σκλάβα\nΚι ούτε θα σπείρει φύτρο στο νιόνυφο χωράφι του\nΣε απόλυτο αδιέξοδο και πλήρη απελπισία, οδηγείται στη φρικτή πράξη. Έτσι σέρνει τον Ιάσωνα στον εξευτελισμό, κι ακόμα με το θάνατο της μέλλουσας νύφης, του φράζει κάθε δρόμο να γίνει βασιλιάς και γενάρχης.\nΚαι φτάνουμε στο τελευταίο του, κορυφαίο αριστούργημα. Τις ΒΑΚΧΕΣ, το οποίο γράφει σε μεγάλη ηλικία και εξόριστος. Αυτή η τραγωδία αντιμετωπίζεται συνήθως ως θρησκευτικό δράμα. Προσωπικά θεωρώ ότι είναι το πιο ολοκληρωμένο πολιτικά έργο. Η Τυραννία είναι ένα απολυταρχικό καθεστώς. Ο Πενθέας, ένας σκληρός και φασιστικά αδιάλλακτος εξουσιαστής, αρνείται να αποδεχτεί τη λατρεία του Διονύσου, μια Θεότητα που συμβολίζει τις νέες ιδέες, την εξέλιξη και τη γνώση της διαλλακτικής. Ακόμα ο πατέρας και η μητέρα του έχουν μυηθεί κρυφά. Η τιμωρία του έρχεται σκληρή και αδυσώπητη. Ο Διόνυσος, αφού τον διασύρει ντυμένο γυναίκα μέσα από τους δρόμους της Θήβας, τον οδηγεί στο φρικαλέο θάνατο του διαμελισμού, από την ίδια του τη μάνα. Δηλαδή από την ίδια μήτρα που τον γέννησε. Και ίσως είναι η μοναδική φορά που βλέπουμε Θεό Τιμωρό σε Αρχαίο Δράμα, το οποίο τελειώνει δίχως έλεος. Ο Διόνυσος καταστρέφει την Πόλη της Θήβας και το λαό της, διότι δέχονταν να διοικείται από έναν τέτοιον εξουσιαστή.\nΑναφορές στην επιστημονική γνώση.\nΥπάρχουν πολλά επιστημονικά στοιχεία στο Αρχαίο Δράμα, τα οποία ζητούν μία λογική εξήγηση, με τα σημερινά πάντα δεδομένα. Όσο ο σύγχρονος άνθρωπος εμπλουτίζει την επιστημονική του γνώση, τόσο πλησιάζει όλο και περισσότερο σε κάποιες απόψεις ή και ερμηνείες ακόμα. Δυστυχώς η σύγχρονη επιστημονική γνώση είναι μονόδρομη και κερματισμένη σε μεμονωμένες ειδικότητες που δεν τέμνονται με άλλες. Εάν αυτές οι ειδικές γνώσεις εμπλουτίζονταν παράλληλα και με μία σφαιρική φιλοσοφική θεώρηση, θα διεύρυναν τον ορίζοντα τους. Η αλληλουχία ανάμεσα στη Φιλοσοφία, τη Φυσική και τα Μαθηματικά, είναι προφανής και άρρηκτη. Πάντως τα στοιχεία μιας Κοσμικής Γνώσης στο Αρχαίο Δράμα είναι εκεί και περιμένουν ερμηνείες.\nΣτον ΟΙΔΙΠΟΔΑ ΕΠΙ ΚΟΛΩΝΩ ο Άγγελος όταν περιγράφει την «φυγή» του Οιδίποδα, λέει:\nψηλαφώντας, έλεγε: Κόρες μου, πρέπει τώρα ν’ αποδείξετε\nγενναίο φρόνημα, κι από τον τόπο αυτόν ν’ αποχωρήσετε.\nΜη δείτε, μην ακούσετε τα’ απόρρητα και τα’ απαγορευμένα.\nΠοιά να ήταν άραγε τ’ απόρρητα και τα’ απαγορευμένα, που θνητός και αμύητος δεν έπρεπε να δει και ν’ ακούσει; Ο Οιδίπους και ο Θησέας, ήταν γόνοι Θεϊκής διασταύρωσης. Ποιο να ήταν το μυστικό που εμπιστεύεται ο Οιδίπους στον Θησέα, το οποίο θα κάνει την Αθήνα αήττητη; Και τέλος, τι είδους λάμψη κατήλθε, που ανθρώπου μάτι δεν αντέχει να το δει, και πήρε τον Οιδίποδα; Πρόκειται για ανάληψη- διακτινισμό ή μήπως κάποιο διαστημικό όχημα τον ανένηψε;\nΣτον ΠΡΟΜΗΘΕΑ ΔΕΣΜΩΤΗ ο Ωκεανός και οι Ωκεανίδες κόρες του, φθάνουν στον τόπο του μαρτυρίου με ένα τετράποδο φτερωτό άρμα, που το οδηγεί ο Ωκεανός όπως λέει, με τη θέληση κι όχι με χαλινάρι, και όταν κατεβαίνουν από αυτό πετώντας, εκείνο αιωρείται πάνω από τη γη. Ακόμα ένα περίεργο ιπτάμενο διαστημικό όχημα.\nΗ Μήδεια καθώς ανυψώνεται επάνω σε ένα χρυσό άρμα, λέει:\nΗ Μήδεια είναι εγγονή του Ήλιου. Τι είδος άρμα να ήταν λοιπόν αυτό, και μάλιστα σταλμένο από το Ήλιο, δηλαδή από το Διάστημα;\nΗ ΙΦΙΓΕΝΕΙΑ ΣΤΗΝ ΑΥΛΙΔΑ ξεκινάει με αυτόν το διάλογο:\nΑΓΑΜΕΜΝΩΝ: Ποιο να’ ναι τάχα αυτό το αστέρι που ταξιδεύει;\nΠΡΕΣΒΥΤΗΣ: (Ακόλουθος) Ο Σείριος, σιμά στην επτάφωτη Πούλια,\nστη μέση ακόμα τρέχει τα’ ουρανού.\nΑΓΑΜΕΜΝΩΝ: Γι αυτό δεν ακούγονται ούτε πουλιά ούτε η θάλασσα, κι ο άνεμος σωπαίνει πάνω από τον Εύριπο.\nΆρα γνωρίζανε καλά και τους αστερισμούς και τις επιρροές τους στο γήινο περιβάλλον.\nΚαι άραγε ποια ενεργειακή υπερδύναμη να είχε το Ηράκλειο Τόξο του Φιλοκτήτη, που με αυτό οι Έλληνες θα συνέτριβαν τα τείχη της Τροίας;\nΗ Τραγωδία όμως που είναι αποκαλυπτική και γεμάτη από πληροφορίες, είναι και πάλι ο ΠΡΟΜΗΘΕΑΣ ΔΕΣΜΩΤΗΣ. Όπως προείπαμε, με το Φως–Γνώση που προσφέρει στους θνητούς, τους διδάσκει συγκεκριμένες τέχνες και επιστήμες, όπως την Τεχνική, την Αστρονομία, την Αριθμητική, τη Γραμματική, τη Γεωμετρία, τη Ναυτιλία, την Ιατρική, τη Βιολογία, τη Μαντική και τη Μηχανική. Ακόμα και τα ορυκτά πολύτιμα μέταλλα, που σημαίνει ότι αυτές οι γνώσεις υπήρχαν και ισχύουν μέχρι σήμερα. Αυτό που δεν ξέρουμε, είναι ως ποιο βαθμό τις κατείχαν. Ακόμα, όταν περιγράφει την πορεία της Ιούς, από τον Καύκασο έως και το Δέλτα του Νείλου, κάνει μια πλήρη γεωγραφική και πληθυσμιακή περιγραφή. Είχε ο ίδιος ο Αισχύλος διανύσει αυτή τη διαδρομή, ή μήπως υπήρχαν αεροφωτογραφίες από δορυφόρο; (δόρυ-φέρον?) Και ακόμα σε όλο το επεισόδιο με την Ιό, ο Προμηθέας αναφέρεται στο παρελθόν, το παρόν και το μέλλον, χωρίς να το οριοθετεί χρονικά. Θεωρεία της Σχετικότητας μήπως; Έχει αναφερθεί από επιστήμονες, πως ο Αϊνστάιν δεν κόμισε γλαύκας εις Αθήνας, όπως και εντέχνως αποσιωπούνται τα ονόματα των άλλων δύο συνεργατών του σε αυτή την έρευνα, εκ των οποίων ο ένας ήταν Έλληνας. Να είναι τυχαίο άραγε; Ο Αισχύλος Ευμολπίδης αναφέρεται ως υιός ιερέα, άρα είναι αμφίβολο εάν ο ίδιος ήταν μυημένος στα Ελευσίνια μυστήρια. Η οικογένεια όμως των Ευμολπιδών ήταν από κληρονομικό δικαίωμα, ιερείς. Πιθανόν λοιπόν να πήρε τα στοιχεία από τα συγγράμματα τους. Όπως και να έχει, το γεγονός είναι ότι με τον Προμηθέα, αποκάλυψε πολλές μυστικές γνώσεις. Έτσι εξηγείται και η πιθανή απόπειρα δολοφονίας του από το ιερατείο, και ότι οι άλλες δύο Τραγωδίες της τριλογίας, ΠΡΟΜΗΘΕΑΣ ΠΥΡΦΟΡΟΣ και ΠΡΟΜΗΘΕΑΣ ΛΥΟΜΕΝΟΣ, δεν χάθηκαν τυχαία. Καταλήγουμε λοιπόν στο συμπέρασμα ότι η Γνώση ήταν προνόμιο των ολίγων μεν, αλλά, κατά τη γνώμη μου, προσφέρονταν με τη Μύησης σε όσους ήταν έτοιμοι να τη δεχθούν και να τη διαχειριστούν σωστά.\nΕίναι γνωστό, ότι σκοπός της επιστήμης στην εξελικτική της πορεία, είναι η έρευνα. Όμοια και η θεατρική προσέγγιση και ερμηνεία του Αρχαίου Δράματος, οφείλει να ακολουθήσει παρόμοια ερευνητική πορεία, με γνώμονα τους τρεις άξονες που προανέφερα. Με αυτό το δεδομένο, μπορούμε να πούμε πως οι παράγοντες της θεατρικής δημιουργίας, είναι κατά μια έννοια, επιστήμονες. Και εδώ έχουμε κάποιες διαφορές με τους φιλολόγους, διότι η φιλολογική προσέγγιση είναι, κατά κάποιο τρόπο σημειολογική, ενώ η θεατρική, είναι εννοιολογική με αναζητήσεις μακράν πέρα από το γράμμα του λόγου.\nΕπομένως, μια σύγχρονη προσέγγιση του Αρχαίου Δράματος σκηνοθετικά, οφείλει να φωτίζει τους ιστορικούς και επιστημονικούς συσχετισμούς και τις ομοιότητες του τότε, με το σήμερα. Και αυτή η προσέγγιση είναι κατά τη γνώμη μου, όχι μόνο αποδεκτή, αλλά αναγκαία. Όμως για να επιτευχθεί αυτό, πρέπει όλοι οι συντελεστές μιας παράστασης να έχουν πολιτική συνείδηση και σφαιρικά πολύπλευρη γνώση. Και εδώ αρχίζει το πρόβλημα. Η εσωτερική διαχείριση της Πολιτικής μας ζωής γενικώς, και η είσοδος μας στην Ευρωπαϊκή Ένωση, με την συγκεντρωτική και χειραγωγημένη διοίκηση, αποδυνάμωσε την ατομική πρωτοβουλία, και διαμόρφωσε ένα μεγάλο ποσοστό των νεότερων γενεών, σε απολιτικά όντα, με εξειδικευμένη επαγγελματική κατάρτιση και μόνο. Μια νέα μορφή πολιτών, όπου τα αποτελέσματα της συμμετοχής τους στην εξέλιξη και διαμόρφωση των επερχόμενων κοινωνιών, είναι προς το παρόν αστάθμητη. Στο είδος των πολιτών αυτών, ανήκουν ίσως και οι περισσότεροι νέοι σκηνοθέτες. Μη έχοντας λοιπόν είτε τη γνώση, είτε το θάρρος, είτε ακόμα και τη διάθεση να εμβαθύνουν στον πλούτο που προσφέρουν τα κείμενα αυτά, καταφεύγουν σε εξωγενείς λύσεις και μιμητισμούς. Αναλώνονται με πεισματική μανία, στη διαμόρφωση μιας εξωτερικής μεταμοντέρνας φόρμας, (εάν κάποιος μπορεί να μου ερμηνεύσει την έννοια του όρου, μεταμοντέρνο είναι ευπρόσδεκτος), με δανεικά συνήθως στοιχεία εξωτικών θεάτρων, ή με παράξενες και άσχετες σωματικές εκφράσεις, με κύριο στόχο τον εντυπωσιασμό του θεατή. Χάνουν έτσι την συνοχή των ταυτόσημων συσχετισμών, την ανάγλυφη προβολή των ηρώων, και κυρίως το μέγεθος των ιδεολογικών και συναισθηματικών συγκρούσεων. Απαξιούν δε, να ασχοληθούν καν με τη διαλεκτική του Δράματος. Έτσι, καταλήγουμε να μην καταλαβαίνουμε ούτε τι βλέπουμε, ούτε τι λένε αυτοί οι ταλαίπωροι ήρωες.\nΑυτό όμως που με τρομάζει, και με εξαγριώνει, είναι ότι οι μη συμφωνούντες με αυτόν τον διασυρμό, στιγματίζονται ως άτομα με αναχρονιστικές απόψεις. Το φαινόμενο βέβαια, δεν είναι μόνο Ελληνικό. Είναι παγκόσμιο. Μέσα από την απαξίωση και τον εκφυλισμό των ιδεολογικών αξιών, και την έλλειψη ενός εποικοδομητικού και εξελικτικού Δημοκρατικού διαλόγου, ο σύγχρονος πολίτης του κόσμου, ασφυκτιά υπαρξιακά.\nΑυτά όσον αφορά τη Σκηνοθετική προσέγγιση. Τι προκύπτει όμως όταν ένας σύγχρονος Ηθοποιός καλείται να λειτουργήσει σε μία παράσταση Αρχαίου Δράματος; Εκτός από την καλή φυσική του κατάσταση και την τεχνική του εξάρτηση, που είναι η πανοπλία του, οφείλει κυρίως να απαλλάξει το πνεύμα και την ψυχή του από τα συντεταγμένα όρια, τους στενούς ορίζοντες και τις προκαταλήψεις που έχει θέσει η εξέλιξη του σύγχρονου θρησκόληπτου υλιστικού πολιτισμού. Να απαλλαγεί ακόμα και από το σύνδρομο της ρομαντικής αρχαιολαγνείας, εάν υπάρχει, και απελεύθερος πλέον να προσπαθήσει να αποκωδικοποιήσει την συμπυκνωμένη γνώση που περιέχουν τα κείμενα, πέρα και έξω από τον προσωπικό και κοινωνικό μικρόκοσμο που τον περιβάλει, ώστε να πλησιάσει με δέος και σεβασμό το μέγεθος, τις έννοιες του λόγου, τις συγκρούσεις των ηρώων και την υπέρτατη ποίηση. Ποια είναι όμως η διαδρομή που θα πρέπει να διανύσει ένας σύγχρονος Υποκριτής για να μυηθεί στην προσέγγιση του ήρωα που θα υποδυθεί;\nΕν αρχή ην ο λόγος, λέει ο Αριστοτέλης. Λόγος-Λογική. Ταυτόσημες λέξεις. Κυρίαρχη ανάγκη να ενεργοποιήσει ο Υποκριτής τη λογική του, για να κατανοήσει τις έννοιες του λόγου. Ιδιαίτερα σήμερα με τον εκφυλισμό που έχει υποστεί η γλώσσα μας, και τη χαλαρή έως ελλιπή εκπαίδευση, το πρόβλημα μεγεθύνεται. Όντας κάτοχοι της πλέον εννοιολογικής γλώσσας, είναι αβάσταχτα οδυνηρό να διαπιστώνει κανείς την απαξίωση της. Ακόμα ευθύνη φέρουν και κάποιοι μεταφραστές, ευτυχώς όχι όλοι, με την αβασάνιστη έως πρόχειρη μετάφραση. Εάν λοιπόν το κείμενο δεν είναι πιστό, και ο Υποκριτής δεν εννοεί αυτά που λέει, το αποτέλεσμα είναι, να βγαίνει ο λόγος από το στόμα του σαν άνοα ηχητικά σχήματα, αφήνοντας τον θεατή αδιάφορο. Πέρα από το γεγονός ότι δεν μπορεί να προχωρήσει στα επόμενα στάδια εμβάθυνσης του ρόλου. Συμπέρασμα. Η λογική είναι θεμελιώδες εργαλείο, το οποίο πρέπει να οδηγήσει τον Υποκριτή στις εναλλασσόμενες και δαιδαλώδεις σκέψεις του ήρωα, οι οποίες ερεθίζουν την ψυχοσύνθεση του, και κατά συνέπεια παράγουν τις έντονες συναισθηματικές μεταπτώσεις. Με δυο λόγια πρέπει να μετουσιωθεί ο ίδιος στον ήρωα, και όχι να μείνει ο Υποκριτής που παραστάνει τον ήρωα, που είναι και η πλέον επικίνδυνη και ολισθηρή παγίδα. Είναι δεδομένο ότι ό θεατής διαβάζει πρώτα τη σκέψη του Υποκριτή, και μετά ακούει τον λόγο. Αυτό είναι και το πιο πολύπλοκο στάδιο της μύησης.\nΕπιπλέον χρειάζεται και αυξημένη εσωτερική ενέργεια. Από πού όμως θα αντλήσει αυτή την ενέργεια που απαιτείται, για να μετουσιωθεί και να ανέλθει στο απαιτούμενο μέγεθος του ήρωα; Ασφαλώς από τον ιερό χώρο του κοίλου του θεάτρου. Την ιερή ώρα της παράστασης, θα πρέπει να ανοίξει τις πύλες της ευαισθησίας του, να ελευθερώσει την υπαρξιακή του οντότητα, για να αισθανθεί τις έντονες δονήσεις της κοσμικής ενέργειας να διαπερνάει τα κύτταρα του, για να μπορέσει να μεταδώσει αυτή την ενέργεια, με όλη του τη δύναμη, στο πλήθος. Μόνο μέσα από αυτή τη δύσκολη και επίπονη διαδρομή, θα μπορέσει να επιτευχθεί η μέθεξη, και ο ίδιος να δεχθεί το Θείον Δώρο. Την απόλυτη πλήρωση.\nΑνεξάρτητα από τη φόρμα που μπορεί να έχει η παράσταση, θεωρώ ότι όλοι οι συντελεστές οφείλουν να διανύσουν αυτή τη διαδρομή. Τότε και μόνο τότε, οι δημιουργοί γίνονται Μύστες ενός πραγματικά Τελετουργικού Θεάτρου. Να πάρει επιτέλους το Αρχαίο Δράμα τη θέση και την αίγλη που του αξίζει. Να αγάλλεται κι ο Διόνυσος, που όπως πιστεύω εγώ, βρίσκεται ανάμεσα στους θεατές.\nΤι θα κληροδοτήσουμε στα παιδιά μας;\nΣε μια πρόσφατη συζήτηση που είχα με γνωστή συγγραφέα σχετικά με την τρέχουσα τρομερή κρίση την οποία διέρχεται η χώρα μας, την άκουσα να αναρωτιέται όπως πάμπολλοι άλλοι από «εμάς του ΄60 τους εκδρομείς» ποια χώρα θα κληροδοτήσουμε στα παιδιά μας και ποιο μέλλον τους ετοιμάζουμε. Τούτο είναι, οφείλω να το ομολογήσω, ένα ερώτημα που με θυμώνει πάρα πολύ. Σκέφτονται ποια χώρα μάς κληροδότησαν οι δικοί μας γονείς […]


glam: Εκδοχή για έναν θάνατο....\nΑναρτήθηκε από glam στις 12:01 π.μ.\nΟι σφαίρες είναι τρείς, αυτή που χτύπησε το άτυχο παιδί είναι σίγουρα εξοστρακισμένη.\nΤο πιθανότερο σενάριο είναι ο ανόητος αστυνομικός να έριξε δύο πυροβολισμούς στον αέρα, να τρόμαξαν όλοι οι νεαροί και να έσκυψαν και αμέσως μετά να έριξε μια στο μπουλούκι σε χαμηλό σχετικά ύψος, χωρίς να σημαδέψει ειδικά κάποιον, η οποία τελικά ήταν και αυτή που σκότωσε τον Αλέξη. Έτσι εξηγείται και η φορά εισόδου στο κορμί του μικρού.\nΤώρα περιμένω να δώ πόσους πυροβολισμούς έριξαν οι άλλοι ανοήτοι με το Καλάσνικοφ εις βάρος του αστυνομικού έξω απο το Υπ. Πολιτισμού.....\n5 Ιανουαρίου 2009 - 6:52 μ.μ.\n"Οι σφαίρες είναι τρείς...."\nΒρέθηκαν κάλυκες ή βολίδες;\nΠάντως από το βίντεο δεν προκύπτει...ούτε από τους "μάρτυρες" ΄βγαίνει να έριξε πρώτα στον αέρα, όπως λέει;;\nΌσο για το νέο περιστατικό, είναι απίστευτη η ανοησία στον κόσμο...\n6 Ιανουαρίου 2009 - 3:42 π.μ.


γυναίκες(21) μπότες(143) παντελόνι(4) παπούτσια(1) παράσταση(1) πολυτέλεια(7) τσάντες(14) χιονοδρομικό(18)\nAlouette(319) ArtePiedi(18) BagiotaShoes(1) BodyTalk(155) Celestino(5) ChicaClothing(11) CloverFashion(2) CosmosSport(294) Crocodilino(1) DelikarisSport(33) DoneDeals(1) Energiers(160) E-outfit(33) e-seleno(3) e-xclusive(52) FactoryOutlet(2.743) Fashioneshop(32) Fashionmix(53) Fashionroom(1) Favela(427) Foreseto(54) Fratelli-Karida(4) FunkyBuddha(16) Geany(20) HappySizes(56) John-Andy(37) KOOLFly(33) LaRedoute(288) Marasil(323) MatFashion(5) MiniRaxevsky(404) MissReina(11) MyShoe(9) NewCult(42) Permiadonna(13) Plus4u(358) Rave(3) Sense(5) Snatch(1) Sportsfactory(356) StyleIcon(1) Sugarfree(56) Telemarketing(6) ToiMoi(18) Vaptisi_Online(53) VidaXL(6) Yoox(8) Zakcret(630) Z-mall(1.085)\nΟι προσφορές και deals του Fratelli-Karida για παντελόνι συγκεντρωμένες σε μια σελίδα.\nΠροσφορές > Παντελόνι > Fratelli-Karida\nχωρίς φίλτρο tag γυναίκες (21) μπότες (143) παντελόνι (4) παπούτσια (1) παράσταση (1) πολυτέλεια (7) τσάντες (14) χιονοδρομικό (18)\nχωρίς φίλτρο καταστήματος Alouette (319) ArtePiedi (18) BagiotaShoes (1) BodyTalk (155) Celestino (5) ChicaClothing (11) CloverFashion (2) CosmosSport (294) Crocodilino (1) DelikarisSport (33) DoneDeals (1) Energiers (160) E-outfit (33) e-seleno (3) e-xclusive (52) FactoryOutlet (2.743) Fashioneshop (32) Fashionmix (53) Fashionroom (1) Favela (427) Foreseto (54) Fratelli-Karida (4) FunkyBuddha (16) Geany (20) HappySizes (56) John-Andy (37) KOOLFly (33) LaRedoute (288) Marasil (323) MatFashion (5) MiniRaxevsky (404) MissReina (11) MyShoe (9) NewCult (42) Permiadonna (13) Plus4u (358) Rave (3) Sense (5) Snatch (1) Sportsfactory (356) StyleIcon (1) Sugarfree (56) Telemarketing (6) ToiMoi (18) Vaptisi_Online (53) VidaXL (6) Yoox (8) Zakcret (630) Z-mall (1.085)\nASH KILLER Sneakers από Ελαστικό Ύφασμα με Αερόσολα\nHigh-top sneakers από ελαστικό μαλλί για να δίνει το αποτέλεσμα κάλτσας στην εφαρμογή του. Συνδύασε το με cropped παντελόνια για να αναδείξεις το τυπωμένο λογότυπο του brand στη φτέρνα.\nASH KILLER Υφασμάτινο Sneaker με Αερόσολα και Αντιολισθητική Σόλα\nΔερμάτινα Μποτάκια κάτω από τον Αστράγαλο με Λεπτό Τακούνι\nΚατασκευασμένα στην Ιταλία από μαλακό δέρμα με μυτερό τελείωμα και λεπτό τακούνι. Η καμπύλη στον αστράγαλο δημιουργεί την ψευδαίσθηση μακρύτερων άκρων. Επέλεξε να τα συνδυάσεις είτε με skinny ή flared παντελόνια.\nKarida 1912 Croc-effect Δερμάτινα Loafers σε Κλασική Σιλουέτα\nCroc-effect λουστρίνι δερμάτινα loafers, έχουν κατασκευαστεί στην Ιταλία σε κλασσική penny σιλουέτα. Συνδύασε τα με ίσιο υφασμάτινο παντελόνι και midi-floral φορέματα για κομψή εμφάνιση στο γραφείο.\nΤελευταία ενημέρωση: Πέμπτη, 4 Ιουνίου 2020, 7:12 μμ


Π.Ο.Σ.: Η 1η ΜΑΗ για τους εργαζόμενους είναι ημέρα απεργίας και όχι αργίας | Trenotita\nΠ.Ο.Σ.: Η 1η ΜΑΗ για τους εργαζόμενους είναι ημέρα απεργίας και όχι αργίας\n• Κατάργηση όλων των αντεργατικών νόμων και διατάξεων για συνδικάτα χωρίς εργοδοτικούς παρεμβατισμούς.\n• Κατοχύρωση του 8ωρου, 5νθημερου. Προστασία των εργαζομένων μέσα από ελεύθερες συλλογικές διαπραγματεύσεις χωρίς παρεμβάσεις.\n• Δημόσιο και ισχυρό σύστημα υγείας με δίκαιες παροχές, προστασία συνταξιούχων και ευπαθών ομάδων, προστασία του πληθυσμού από τις απειλές της πανδημίας μέσα από δημόσιες υπηρεσίες υγείας και πρόνοιας.\n• Κοινωνική ασφάλιση, κοινωνική πολιτική, δίκαιο φορολογικό σύστημα, καταπολέμηση της ανεργίας.\nΗ Πανελλήνια Ομοσπονδία Σιδηροδρομικών στο χθεσινό Διοικητικό Συμβούλιο, αποφάσισε την πραγματοποίηση 24ωρης απεργίας την ΚΥΡΙΑΚΗ 1Η ΜΑΗ 2022 συμμετέχοντας στην απεργία που έχει προκηρύξει η ΓΣΕΕ τιμώντας την Εργατική Πρωτομαγιά.\nΟ Λ Ο Ι ΣΤΗΝ 24ΩΡΗ ΑΠΕΡΓΙΑ ΤΗΝ ΚΥΡΙΑΚΗ 1Η ΜΑΗ 2022 (ΣΥΓΚΕΝΤΡΩΣΗ ΣΤΗΝ ΠΛΑΤΕΙΑ ΚΛΑΥΘΜΩΝΟΣ ΣΤΙΣ 11.00’).\nΠροηγούμενο άρθροΕυχές από το Δ.Σ. της «ΕΝΟΤΗΤΑΣ»\nΕπόμενο άρθροΖΗΤΩ Η ΕΡΓΑΤΙΚΗ ΠΡΩΤΟΜΑΓΙΑ ΗΜΕΡΑ ΣΥΜΒΟΛΟ ΓΙΑ ΤΟ ΔΙΚΙΟ ΤΩΝ ΕΡΓΑΖΟΜΕΝΩΝ


Kunlun Red Star HC Slovan Bratislava ζωντανά αποτελέσματα, livescore και live streaming - SofaScore\nKunlun Red Star - HC Slovan Bratislava Ζωντανά αποτελέσματα, livescore και live streaming\nKunlun Red Star HC Slovan Bratislava ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινά στις 17.9.2018. και ώρα 11:30 UTC ώρα στο γήπεδο Feiyang Ice Skating Center, Shanghai, China για το KHL - Russia. Στο SofaScore ζωντανά αποτελέσματα μπορείτε να βρείτε όλα Kunlun Red Star εναντίον HC Slovan Bratislava τα προηγούμενα αποτελέσματα με τους H2H αγώνες. Οι σύνδεσμοι Kunlun Red Star εναντίον HC Slovan Bratislava με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Kunlun Red Star εναντίον HC Slovan Bratislava ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 70.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον χόκεϊ επί πάγου αγώνα Kunlun Red Star HC Slovan Bratislava στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία χόκεϊ επί πάγου ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΟΝΟΜΑ: Kunlun Red Star - HC Slovan Bratislava\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Kunlun Red Star HC Slovan Bratislava live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 70000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Kunlun Red Star HC Slovan Bratislava ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Η παράξενη ιστορία της γυναίκας που την παίρνει ο ύπνος χωρίς να το θέλει 15 φορές την ημέρα\nΗ Μπελ έχει διαγνωστεί με μια σπάνια πάθηση: μια σοβαρή μορφή ναρκοληψίας, που την κάνει να αποκοιμιέται, παρά τη θέλησή της, έως και 15 φορές την ημέρα και της προκαλεί παραισθήσεις. Παρά την ατυχία της όμως, έχει την τύχη να απολαμβάνει την υποστήριξη δύο σημαντικών ανθρώπων στη ζωή της: της μητέρας και του συντρόφου της. Κι αυτό της δίνει απίστευτη δύναμη.\n«Είχα βγει με ένα αγόρι και άρχισα να συμπεριφέρομαι περίεργα. Μου είπε, μα τι στο καλό κάνεις; Αυτό με έκανε να νιώσω σκουπίδι. Πολλές σχέσεις μου έχουν τελειώσει εξαιτίας της κατάστασής μου».\nΠριν από τρία χρόνια, όμως, γνώρισε τον τωρινό σύντροφό της, Μάικλ, στο σαλέ ενός χιονοδρομικού κέντρου. «Πόσο μεθυσμένη ήσουν χτες βράδυ; Τη ρώτησα όταν τη γνώρισα» θυμάται ο Μάικλ. «Και μου απάντησε, βασικά, δεν είχε να κάνει μόνο με το αλκοόλ». Η σχέση τους την έκανε να νιώσει τέτοια ασφάλεια, που τελικά αποφάσισε να εγκαταλείψει το πατρικό της στη Βρετανία για να μετακομίσει μαζί του στο Άμστερνταμ.\n«Η διάγνωση έγινε στα 17 μου, όταν είπα στη μαμά μου: Παρόλο που κοιμάμαι καλά το βράδυ, στη διάρκεια της ημέρας με παίρνει ο ύπνος. Μήπως να πάω στο γιατρό;». Όταν έμαθαν για τη ναρκοληψία, η μαμά της Μπελ ρώτησε τον γιατρό: «Υπάρχει θεραπεία;». Αλλά εκείνος της απάντησε: «Όσο περνάει ο καιρός θα επιδεινώνεται η κατάστασή της».\nΌταν έμαθαν για τη ναρκοληψία, η μαμά της Μπελ ρώτησε τον γιατρό: «Υπάρχει θεραπεία;». Αλλά εκείνος της απάντησε: «Όσο περνάει ο καιρός θα επιδεινώνεται η κατάστασή της».\nΣτο σχολείο, εκείνη την περίοδο, «οι συμμαθητές μου με τραβούσαν βίντεο. Κάποιοι ζωγράφιζαν το πρόσωπό μου. Όμως οι χειρότεροι ήταν οι καθηγητές. Μου έλεγαν: Μπελ, τι έκανες χτες το βράδυ; Ίσως δεν πρέπει να ξενυχτάς τόσο. Μια καθηγήτρια μου εκτόξευσε ένα στυλό και μου είπε: “Τόσο βαρετή είμαι;!”. Γι’ αυτό σταμάτησα το σχολείο».\nΚατάφερε όμως να βρει το δρόμο της. Όταν ανακάλυψε ότι η άσκηση τη βοηθάει να παραμείνει ξύπνια, αποφάσισε να ασχοληθεί επαγγελματικά με αυτήν και σήμερα εργάζεται ως personal trainer. Μόνο που μετά το μάθημα, παίρνει έναν υπνάκο στο γυμναστήριο.\nΕπίσης λαμβάνει δύο φαρμακευτικές αγωγές και έρχεται σε επικοινωνία, μέσω του διαδικτύου, με άλλους ανθρώπους που υποφέρουν από ναρκοληψία. Όμως τίποτα δεν την έχει βοηθήσει όσο οι αγαπημένοι της: «Δεν θα ήμουν εδώ σήμερα, αν δεν είχα τη μαμά μου και τον Μάικλ» συνοψίζει.\nΔείτε την ιστορία της Μπελ:


Ένα γράμμα… « Κάδος Ανατύπωσης\n« Ο Άδωνις ενισχύει θεαματικά την απασχόληση (για αρχή διόρισε μόνο 21)\nΒίασαν σκυλίτσα »\nPosted by Συλλέκτης Αναλέκτων στο 13/08/2013\nΤο γράμμα αυτό θα μπορούσε ν’ ανήκει σ’ εκατοντάδες χιλιάδες Έλληνες. Σ’ εσένα.\nΦίλε μου Γιώργο γεια σου\nΊσως και να μην θυμάσαι καν το όνομά μου, έχουν περάσει πολλά χρόνια φίλε… 27 για την ακρίβεια.\nΘυμάμαι, την τελευταία χρονιά… τον Ιούνιο του ’86, όταν τα είπαμε για λίγο, για τελευταία φόρα, από κοντά (πού να το ξέραμε;). Πώς έγραψες στις Πανελλήνιες, περνάς πουθενά, τι θα κάνεις… ;\nΚι έπειτα… μας «ρούφηξε» η ζωή. Σπουδές, φοιτητική ζωή, το άγχος των εξεταστικών, η ορκωμοσία κι έπειτα τα βιογραφικά, οι συνεντεύξεις, τα πήγαιν’ έλα για δουλειά από εταιρία σ’ εταιρία. Τα κατάφερα όμως Γιώργο. Καλή δουλειά, στο αντικείμενό μου, σε μια υγιέστατη επιχείρηση και με πολύ καλό μισθό. Μακριά από την πόλη μας όμως, στην Αθήνα, εκεί που σπούδασα, μακριά κι από τη μάνα μου (τον πατέρα μου – θυμάσαι; – τον είχα χάσει στα 17), αλλά… δε βαριέσαι (σκέφτηκα) θα την επισκεπτόμουν συχνά. Παντρεύτηκα στα 35, πριν 10 χρόνια, με μια υπέροχη κοπέλα, (ο έρωτας της ζωής μου), λογίστρια σε μια εταιρία που επισκεπτόμουν τακτικά για τις ανάγκες της δουλειάς μου. Τα παιδιά, δεν άργησαν να έρθουν. Δίδυμα τα πρώτα, κοριτσάκια, κοντεύουν τα 10 τώρα, κι ο «δεύτερος άντρας» της οικογένειας, πριν 6 χρόνια, που ήρθε αναπάντεχα αλλά συμπλήρωσε την απόλυτη ευτυχία που ζούσα.\nΚαι όπως ήταν λογικό, με τις ανάγκες της οικογένειας να μεγαλώνουν, αλλά και με 2 καλούς μισθούς στο σπίτι, πριν 5 χρόνια (το 2009 ) αποφασίσαμε με την Αγγελική (έτσι λένε τη γυναίκα μου), να αγοράσουμε ένα τριάρι στην Αγ. Παρασκευή. Με στεγαστικό δάνειο φυσικά, πού να βρεθούν τα μετρητά! Έδωσα και το αυτοκινητάκι που είχα γιατί, όπως καταλαβαίνεις, δε μας χωρούσε πλέον, και πήρα ένα μεγαλύτερο, 2.000 κυβικά, από αυτά τα πολυμορφικά, μεταχειρισμένο. Να μας χωράει και να αντέχει σκέφτηκα και τα ταξίδια μέχρι την Καβάλα, να βλέπω τη μάνα μου, να βλέπει τα εγγόνια της, να χαρεί λιγάκι (έπρεπε να την έβλεπες πώς φωτιζόταν το πρόσωπό της ρε φίλε, όταν άνοιγε την αγκαλιά της να μας υποδεχθεί τα καλοκαίρια που ανεβαίναμε για διακοπές).\nΜη σε κουράζω όμως ρε Γιώργο. Πριν 2 χρόνια περίπου, το 2011, ήρθε η καταστροφή. Πρώτα η εταιρία που δούλευα, κήρυξε πτώχευση και μας απέλυσε όλους, 87 άτομα Γιώργο. Από τη μια στιγμή στην άλλη! Υπερβολικός δανεισμός μάθαμε, αδυναμία εξυπηρέτησης χρέους, συσσωρευμένες υποχρεώσεις προς προμηθευτές κι άλλα τέτοια. Αντιδράσαμε. Όλοι. Τουλάχιστον τις αποζημιώσεις μας! Τίποτε! Προηγούνται το Δημόσιο, οι ασφαλιστικοί φορείς και οι τράπεζες. Έπειτα οι προμηθευτές, κι αν έμενε κάτι από την εκκαθάριση… εμείς. Μέχρι και σήμερα, δεν έχω πάρει ούτε ένα ευρώ!\nΓια λίγους μήνες τα βγάζαμε πέρα με το μισθό της Αγγελικής και το δικό μου επίδομα του ΟΑΕΔ. Κόψαμε τις εξόδους μας, κόψαμε τα μικροδωράκια στα παιδιά που τα έκαναν και γέμιζε το σπίτι χαμόγελα, κόψαμε τους καφέδες τα Σαββατοκύριακα στην παραλιακή, κλειστήκαμε μέσα. Που και που ερχόταν ένα φιλικό ζευγάρι τα βράδια για καμιά πίτσα στο μπαλκόνι, καμιά ταινία, μπιρίμπα, να περνά η ώρα, οι μέρες, να παίρνουμε θάρρος, ότι ζούμε.\nΑρχές του 2012, η Αγγελική απολύθηκε. Μειώσεις προσωπικού για να ανταπεξέλθει η εταιρία της στα υπέρογκα έξοδα.\nΜέχρι εκείνη την ημέρα, μπορούσα να στέκομαι ακόμη στα πόδια μου. Με το μισθό της, οι δόσεις για το σπίτι και το αυτοκίνητο έβγαιναν με μεγάλη δυσκολία. Βοηθούσαν και λίγο τα πεθερικά και η μάνα μου αλλά … συνταξιούχοι όλοι τους, τους πετσόκοψαν κι αυτούς, πώς να έχουμε απαιτήσεις;\nΣήμερα φίλε είμαι απελπισμένος. Δεν μπορώ πλέον να πληρώσω τίποτε. Ούτε το στεγαστικό (το αυτοκίνητο ευτυχώς το έχω ξεπληρώσει με τη βοήθεια των πεθερικών μου), ούτε τα χαράτσια, ούτε τους φόρους (με «πιάνουν» λόγω… τεκμηρίων! ), ούτε την ασφάλεια και τα τέλη κυκλοφορίας, ούτε φυσικά τον φόρο πολυτελείας που έμαθα ότι θα πληρώσω πάλι για το αυτοκίνητο. Η μάνα μου παίρνει τηλέφωνο και κλαίει, έχω να την δω κοντά 3 χρόνια, πώς ν’ ανέβω στην Καβάλα; Βενζίνες, διόδια… εδώ δεν έφθαναν για να φάμε, πόσο μάλλον τώρα που είμαστε και οι δύο άνεργοι.\nΘα σκεφθείς «πού με θυμήθηκε τώρα αυτός;». Δεν ξέρω Γιώργο. Ήθελα κάπου να τα πω. Κοιτάζω την Αγγελική και δεν μπορώ να καταλάβω αν αυτό που βλέπω στα μάτια της είναι αγάπη ή απαξίωση, λύπη ή ελπίδα, προσμονή ή εγκατάλειψη.\nΤης είχα υποσχεθεί μια υπέροχη ζωή. Όχι πείνα κι εξαθλίωση. Δεν ντρέπομαι να το πω ρε Γιώργο. Ναι, έρχονται μέρες που πεινάμε. Αγοράζουμε με ότι μας δίνουν τα πεθερικά μου, τα άκρως απαραίτητα για τα παιδιά, και δεν φτάνουν. Δεν φτάνουν Γιώργο. Κρύβομαι στην τουαλέτα και με πόνο κρατάω τη φωνή μου για να μην ουρλιάξω. Κοιτάω τον εαυτό μου στον καθρέφτη και δεν αναγνωρίζω πλέον ίχνος αξιοπρέπειας και αυτοσεβασμού. Και ντρέπομαι, ντρέπομαι τη γυναίκα μου, ντρέπομαι τα παιδιά μου, τους φίλους μου, τους συγγενείς, όλους.\nΣου γράφω για να ξεφύγω. Νιώθω στιγμές που τρελαίνομαι.\nΜόνη λύση, να φύγω, να φύγουμε. Εξωτερικό. Δεν ξέρω πού. Τα κορίτσια μου (οι αγάπες μου) δεν θέλουν. Θα χάσουν τις φίλες τους στο σχολείο, ο μικρός βλέπει τις αδελφές του να κλαίνε και μπήγει κι αυτός τις φωνές, λες και γνωρίζει, λες και παίρνει δύναμη απ’ το δικό μου στήθος, που θέλει να κάνει ακριβώς το ίδιο… να βάλει τις φωνές!\nΗ γυναίκα μου… αδύναμη και άβουλη πλέον (ποιος να το περίμενε;), έχει αφεθεί στις αποφάσεις μου, «ότι πεις» μου λέει, και καταλαβαίνω το σπάσιμο της φωνής της όταν πνίγει το λυγμό.\nΚι η μάνα μου; Η μάνα μου ρε φίλε. Ποιος της το λέει; Πώς θα την αφήσω εδώ, στην Ελλάδα, μόνη της; Πώς θα το αντέξει; Κι αν δεν; Κι αν «φύγει» κι εμείς λείπουμε; Μόνη της!\nΔεν ξέρω Γιώργο. Δεν έχω από πού να πιαστώ.\nΚάθε μου γράμμα, στο παρελθόν, τελείωνε με ένα «α» … «υγεία».\nΣήμερα, κάποια μέρα, φοβάμαι ότι θα τελειώσει μ’ ένα «ω» … «φεύγω».\nΣημείωμα: το γράμμα αυτό θα μπορούσε ν’ ανήκει σ’ εκατοντάδες χιλιάδες Έλληνες. Σ’ εσένα.\nΑνατύπωση από: *http://netakias.com/2013/08/08/alithines_istories\nThis entry was posted on 13/08/2013 στις 00:02\tand is filed under Ελλάδα, Ιστορία, Παιδεία, Σκέψεις. Με ετικέτα: τρόικα, φυλακή, φασισμός, Βενιζέλος, Κουβέλης, Μνημόνιο, Προδοσία, Πόλεμος, Παπανδρέου, Σαμαράς, ένα, γράμμα, κρίση, κατοχή, κλέφτες, λαμόγια. You can follow any responses to this entry through the RSS 2.0 feed. You can leave a response, ή trackback from your own site.